Darkest Hour (2017) অনুবাদে: সাবটাইটেল হাট
facebook.com/groups/subtitlehut facebook.com/subhut007
অনুবাদক: ফায়ারবোল্ট ফিনিক্স, সাদমান, মইনুল, জিনিয়া, রিপন
সম্পাদনায়: আতিকুল গণি রিপন নাইমা তাসনিম তাহমিদ শাহরিয়ার সাদমান হাসিবুজ্জামান হাসিব
হিটলার চেকোস্লোভাকিয়া, পোল্যান্ড, ডেনমার্ক ও নরওয়ে আক্রমণ করে দখল করে নেয়।
৩০ লাখের সৈন্যদল বেলজিয়াম সীমান্তে ইউরোপের অন্যান্য অঞ্চলে আক্রমণ করার জন্য অবস্থান নেয়।
ব্রিটেনের মন্ত্রিসভা নেভিল চেম্বারলিনের নেতৃত্বের প্রতি অনাস্থা উত্থাপন করে।
নতুন নেতৃত্বের খোঁজে সংসদে বিল পাসের অধিবেশন চলছে.......
অর্ডার!
অর্ডার! অর্ডার!
মাননীয় স্পিকার! মাননীয় স্পিকার!
অর্ডার! বিরোধীদলীয় নেতা...
অর্ডার।
সম্মানিত বিরোধীদলীয় নেতা, ক্লেমেন্ট অ্যাটলি।
মাননীয় স্পিকার।
মনে হয় আমি ঠিক করে বোঝাতে পারিনি।
কাজেই আমি পরিষ্কার বলে রাখছি
প্রধানমন্ত্রী হিসেবে জনাব চেম্বারলিনের ভবিষ্যৎ নিয়ে
আমার অভিমত কী।
শান্ত হোন, মাননীয় সদস্যবৃন্দ!
শান্ত হোন! শান্ত হোন!
এতগুলো বছর তিনি নিষ্ক্রিয়,
আর অযোগ্য ছিলেন।
তাই আমরা তাকে এককভাবে দায়ী করছি...
যিনি ব্যক্তিগতভাবে এ দেশকে বর্বর নাৎসিদের
আক্রমণ রুখতে অপ্রস্তুত রেখেছেন।
- অর্ডার! অর্ডার! - বসুন!
এ নির্লজ্জতা! সীমাহীন নির্লজ্জতা!
আমরা যুদ্ধাবস্থায়, মাননীয় স্পিকার...
যুদ্ধে। আর শান্ত সময়ে তিনি কেমন সেটা বাদ দিয়েই বলি,
এ যুদ্ধাবস্থায় তিনি প্রমাণ করেছেন যে
আমাদের নেতৃত্ব দেওয়ার যোগ্যতা তার নেই!
বসুন!
অর্ডার! অর্ডার!
বলছি সবাই শান্ত হোন!
সুতরাং, জাতির স্বার্থ বিবেচনায়
আমরা, সংসদীয় বিরোধীদল, প্রস্তাব করছি
সরকারদলীয় কনজার্ভেটিভ পার্টির সাথে মহাজোট গঠনের।
সে হিসেবে......
- অর্ডার! অর্ডার! - তবে...
আমি জোর দিয়ে বলছি... কোনো অবস্থাতেই
জনাব চেম্বারলিনের নেতৃত্ব থাকা চলবে না,
যিনি সংসদের আস্থা হারিয়েছেন।
দেশের স্বার্থের কথা চিন্তা করুন, জনাব,
গদি ছাড়ুন আর নতুন নেতার খোঁজ করতে দিন আমাদেরকে।
বসে পড়ুন! লজ্জা!
- কী লজ্জা! - কত বড় দুঃসাহস!
উইনস্টন কোথায়?
নিজের কুকর্ম ঢাকায় ব্যস্ত।
অর্ডার!
যেহেতু আমার নেতৃত্বাধীন
বিরোধীদল সরকার গঠনে অসম্মত,
কাজেই এখন আমাদের উত্তরসূরি খুঁজতে হবে।
এমন কেউ, যার ক্ষমতা আছে
ঐক্যজোটের সরকার গঠন করার।
আমি আগামীকালই পদত্যাগ করছি।
তবে, আমার নিজ দলীয় লোক,
যারা আমার সবচেয়ে শ্রদ্ধেয়,
তাদের সবার আগে জানিয়ে রাখলাম।
জি।
- আর তিনি যেন হ্যালিফ্যাক্সই হন। - জি, হ্যাঁ।
আর কারো প্রশ্নই ওঠে না।
- আমাদের পররাষ্ট্র সচিব। - হ্যালিফ্যাক্স।
জি, অবশ্যই।
বিনা আপত্তিতে, হ্যালিফ্যাক্স।
ধন্যবাদ, ভদ্র মহোদয়গণ।
আমার ওপর আপনাদের আস্থা আছে দেখে খুশি হলাম।
কিন্তু আমার সময় এখনও আসেনি।
তাহলে কে?
কিন্তু দায়িত্বটা যার কাঁধেই পড়ুক,
তার নজর যেন সবদিকেই থাকে।
যার মধ্যে বৈদেশিক কূটনীতি অন্যতম।
অবশ্যই। ইউরোপে শান্তি ফিরিয়ে আনতে হবে।
- নিশ্চয়ই। - একশবার।
বেশ, সুধিজন, এখানে শুধু একজন প্রার্থীই.....
আছে যার প্রতি বিরোধী দলের আস্থা আছে।
- ওহ, না, না। ঘুণাক্ষরেও না। - খোদা! এই দিনও দেখতে হলো?
না, না, না।
একেবারেই হাস্যকর।
উনি যদি হাত বাড়িয়ে বলেন
"দাও তো,"
তোমাকে বুঝে নিতে হবে উনি কী চাচ্ছেন:
কালো কলম, লাল কলম, কাগজ
নাকি "ক্লপ"... ওটা কাগজ ছিদ্র করার যন্ত্র।
এমন সময়ে পদত্যাগ করতে বলা কিন্তু স্বার্থপরতা।
তোমার কি মনে হয় ওনার চাকরি পাকাপোক্ত হলে,
আমাকেও ডাউনিং স্ট্রিটে সাথে নেবে?
গত সপ্তাহে যে জঘন্য রান্না করেছো, তারপরেও?
উনি বিড়বিড় করে কথা বলেন, কাজেই ওনার সব কথা ধরা প্রায় অসম্ভব।
দ্রুত টাইপ করা লাগতে পারে। আর দুই লাইনের মাঝে ডাবল স্পেস।
ভুলেও সিঙ্গেল স্পেস দেবে না। উনি সিঙ্গেল স্পেস সহ্য করতে পারেন না।
শুভ কামনা।
বরাবর, ফরাসি রাষ্ট্রদূত,
জার্মান বাহিনী...
হল্যান্ডে ঢুকে পড়ার কারণে...
শুধু হল্যান্ডই...
দাঁড়িয়ে আছো যে? টেলিগ্রাম লেখো।
শুধু হল্যান্ডই...
প্রতিশ্রুতি চাচ্ছে যে,
ফরাসি বাহিনী আজ কালের মধ্যে ঢুকবে...
না-- এখনই ঢুকবে
বেলজিয়াম রক্ষার জন্য।
দাঁড়ি।
ফরাসি রাষ্ট্রদূত, স্যার।
মাননীয় রাষ্ট্রদূত।
আচ্ছা...
ওরা বেলজিয়াম আক্রমণ করে ফেলেছে?
হল্যান্ড, বেলজিয়াম, দুটোই?
আমি এখনই প্রধানমন্ত্রীর কাছে আপনার আবেদন জানাচ্ছি।
জি। অবস্থা খুবই নাজুক।
জি।
রাখি।
"বরাবর, ফরাসি রাষ্ট্রদূত,
- জার্মান বাহিনী..." - না, পুরোটা কাটো।
নতুন টেলিগ্রাম লেখো।
বরাবর, জেনারেল ইসমে,
আজকের...
- আবার কী? - আপনার ছেলের ফোন।
র‍্যান্ডলফ, তাড়াতাড়ি করো।
না, গতকাল রাতে শুনলাম
আমাকে আজকে প্রধানমন্ত্রী বানাতে পারে,
কিন্তু সেটা গতকালের কথা।
দেখি আজকে কী হয়।
তাই নাকি? দেখা যাক।
দেখি আজকে নেভিল কী করে।
হ্যাঁ, হ্যাঁ।
রাখি বাবা!
হ্যাঁ।
হ্যাঁ, শ্লোগান দিতে থাক।
কোথায় যেন ছিলাম.....
"বরাবর, জেনারেল ইসমে,"
ওহ, জেনারেল ইসমে।
এই, সয়ার্স।
এগুলো সরাও তো।
বরাবর, জেনারেল ইসমে,
আজকের ঘটনার প্রেক্ষিতে বোঝা যাচ্ছে যে,
সময় ঘনিয়ে এসেছে...
অনেক কিছু প্রস্তুত রাখার.....
এই মেয়ে,
তুমি কি বোতামগুলো সবসময় এভাবে টেপা-টেপি করো?
এত আওয়াজ হয় কেন? ঠিকমতো চিন্তাও করতে পারছি না।
কী লিখেছ পড়ো দেখি।
"বরাবর, জেনারেল ইসমে,
আজকের ঘটনার প্রেক্ষিতে বোঝা যাচ্ছে যে, সময় ঘটিয়ে এসেছে..."
"ঘনিয়ে"! "ঘটিয়ে" না!
কালা নাকি মেয়ে?
আমি বলেছি "ঘনিয়ে"!
ঘনিয়ে! ঘনিয়ে! "ন"! "ন"! "ন"!
শেষের বাক্যে।
"সময় ঘনিয়ে এসেছে..." দন্ত-ন।
- অনেক কিছু... - "অনেক কিছু..."
- অনেক কিছু... - "অনেক- অনেক কিছু, অনেক কিছু..."
অনেক কিছু, অনেক কিছু, অনেক কিছু, অনেক কিছু!
কতবার "অনেক কিছু" লিখেছ, গর্দভ মেয়ে?
একবার হবে! "অনেক কিছু প্রস্তুত....."
"অনেক কিছু প্রস্তুতি রাখার।"
সিঙ্গেল স্পেস। সিঙ্গেল স্পেস!
কেন, কিছু জেনে শুনে আসোনি? কচি খুকি?
সিঙ্গেল স্পেস!
এখানে সিঙ্গেল স্পেস সেট করা ছিল, তাই...
তো ওভাবেই চালিয়ে গেলে কেন?
- জি, আমি আসলে... - অসহ্য! ইভান্সকে...
ইভান্সকে গিয়ে বলো
প্রথমবারেই পারে এমন কাউকে পাঠাতে!
যাও! দূর হও!
"ঠিকমতো"!
তোমাকে ধমকেছে।
- তাই না? - না।
- লোকটা না একেবারে জানোয়ারের মতো করে! - আমি...
- আমি অতিরিক্ত ভুল করে ফেলেছি। - তুমি এমনিতে ঘাবড়ে গেছিলে।
আর তার ওপর ওনার স্বভাব হচ্ছে যারা তাকে বেশি সাহায্য করতে যায়
তাদের জান বের করে ফেলে,
না, না... ওনার দোষ নেই।
ভুল আমারই। উনি... উনি...
উনি আর দশজনের মতোই মানুষ।
আয়, আয়। কী করছিস?
শুনছো?
যুদ্ধ মন্ত্রণালয় থেকে ডাক এসেছে।
- মরার বিড়ালটা আবার গেছে বিছানার নিচে। - এই?
- ট্যাঙ্গো। - তোমাকে একটা কথা বলি?
মন দিয়ে শোনো।
ইদানীং খেয়াল করে দেখলাম তোমার ব্যবহার ভালো যাচ্ছে না।
আগের মতো মিষ্টি ব্যবহার নেই।
সারাক্ষণ খিটখিট করছো,
খোঁটা দিয়ে কথা বলো আর মেজাজ থাকে ১০০ ডিগ্রি।
নতুন মেয়েটার ব্যাপারে বলছো নাকি?
রাজা যদি তোমাকে প্রধানমন্ত্রী হতে ডাকেন...
ঠিক করে তো জানিও না।
আমি চাই না তোমাকে কেউ অপছন্দ করুক।
এখনকার চাইতেও বেশি?
তুমি বিশাল ক্ষমতা পাওয়ার
একদম কাছে চলে এসেছ।
এর চাইতে বেশি রাষ্ট্রীয় ক্ষমতা আছে শুধু রাজার।
এত ক্ষমতা পেলে তোমার উচিত আরো মিশুক ও নম্র হওয়া,
আর যদি সম্ভব হয়, ঠান্ডা থাকা।
আমি চাই অন্যরাও আমার মতো তোমাকে ভালোবাসুক, শ্রদ্ধা করুক।
চার্চিল সাহেবের জন্য টেলিগ্রাম।
এক্সকিউজ মি?
আমি আসলে...
...সেনাবাহিনী ছোট ছোট দ্বীপ এবং মোজ নদীর
সব সেতু ধ্বংস করে ফেলেছে।
আপনারা শুনছেন বিবিসি দেশ ও জনপদের খবর।
এখন শুনবেন সংক্ষিপ্ত সংবাদ শিরোনাম।
জার্মান বাহিনী আজ ভোরবেলা
সড়কপথে এবং প্যারাসুটে নেমে...
- একটা টেলিগ্রাম এসেছে। -.... হল্যান্ড ও বেলজিয়াম
আক্রমণ করেছে।
প্রতিবেশী দেশের বাহিনীরা
প্রতিরোধের চেষ্টায় নিযুক্ত রয়েছে।
মিত্রপক্ষের সরকারের কাছে
সাহায্যের আবেদন জানানো হয়েছে...
- রাজপ্রাসাদ থেকে টেলিগ্রাম এসেছে। - ব্রাসেলস থেকে জানানো হয়েছে,
মিত্রজোটের বাহিনী ইতোমধ্যেই যাত্রা শুরু করেছে।
ব্রাসেলসের আকাশে একশত যুদ্ধ বিমান দেখা গেছে
এবং জানা গেছে যে,
ব্রাসেলসে সংঘটিত প্রথম আক্রমণে
হতাহতের সংখ্যা কয়েকশত।
বেশ কিছু দালান ধ্বংস হয়েছে।
৫ মিনিট আগে
বিমান মন্ত্রণালয় থেকে জানানো হয়েছে
আজ ভোরবেলা...
ধন্যবাদ, মিস...?
লেইটন।
- তুমি দেখি কাঁপছো। - তুমিও তো।
তুমি কাঁপছো উত্তেজনায়, আমি কাঁপছি ভয়ে।
বড় হওয়ার পর থেকে তো সারাজীবন এই স্বপ্নই দেখেছো।
না। শিশু শ্রেণী থেকেই দেখছি। কিন্তু মানুষ কি আমাকে চায়?
তোমার মাথাব্যথা হচ্ছে নিজের দলের লোক নিয়ে।
পদটা পেলাম যখন সব ডুবতে বসেছে।
এটা কোনো উপহার না। এ হচ্ছে প্রতিশোধ।
ওদেরকে দেখিয়ে দাও তো পারদর্শিতা, দেখিয়ে হাও তোমার হিম্মত।
- আমার সিদ্ধান্তের দুর্বলতা? - না, তোমার অন্তরের কাঠিন্য।
- আর আমার ইস্পাত কঠিন ইচ্ছাশক্তি। - তোমার রসিক রূপ।
হো, হো, হো।
এখন যাও।
- যাবো? - তুমি...
আমি কী?
নিজের মতো থেকো।
নিজের মতো?
আমার কোন রূপ
দেখাবো আজ?
জোয়ান থাকতে মানুষের ক্ষমতায় আসা উচিত।
বুদ্ধির দীপ্তি যখন ঝলকে ওঠে।
পেশিতে যখন বল থাকে।
আচ্ছা, যাক।
তুমি আগে আগে যাও, ম্যাকডাফ।
যৌবন যখন গত,
জ্ঞান দিয়ে যেন কাজ হয়।
মনেই হচ্ছে না যুদ্ধ চলছে।
জানো, আমি যে কখনো বাসে চড়িনি?
জি স্যার?
আমি রুটির লাইনেও কখনো দাঁড়াইনি।
আমার বিশ্বাস আমি ডিম সেদ্ধ করতে পারি,
সেটাও অন্য কাউকে করতে দেখেছি বলে।
আমি একবার মাত্র পাতাল রেলে চড়েছি,
সেটা রাষ্ট্রীয় ধর্মঘটের সময়।
ক্লেমি আমাকে দক্ষিণ কেনসিংটন স্টেশনে নামিয়ে দিয়েছিল।
আমি নিচে গিয়ে হারিয়ে গিয়েছিলাম।
তারপর সোজা ওপরে চলে এসেছি!
ভয়াবহ কাণ্ড।
হ্যালিফ্যাক্স না কেন? আমার তো হ্যালিফ্যাক্সকেই পছন্দ।
আমি চেয়েছিলাম হ্যালিফ্যাক্সকে।
সাংসদরাও চেয়েছিলেন হ্যালিফ্যাক্সকে।
মনে হয় হ্যালিফ্যাক্সও চেয়েছিল হ্যালিফ্যাক্সকে।
তাহলে আমাকে কেন চার্চিলকে ডাকতে হলো?
কারণ আমাদের পার্টিতে শুধু উনিই আছেন
যাকে বিরোধীদল সমর্থন করবে।
তার রেকর্ডে তো বিপর্যয়ের পর বিপর্যয়।
গ্যালিপলিতে, ২৫ হাজার মরলো,
ভারত নীতি, রাশিয়ার গৃহযুদ্ধ,
স্বর্ণের দাম,
আমার ভাইয়ের সিংহাসনত্যাগ, আর এখন ওই নরওয়ের ঝামেলা।
ওখানে যেন কতজন গেল? আঠারোশ?
একটা এয়ারক্রাফট ক্যারিয়ার, দুটো ক্রুজার,
সাতটা ডেস্ট্রয়ার আর একটা সাবমেরিন।
- উইনস্টনের বিচার বুদ্ধির ঘাটতি আছে। - হিটলারের ব্যাপারে সে ঠিকই বলেছিল।
বেশ, ভাঙা ঘড়িও তো দিনে দুইবার ঠিক সময় বলে।
নৌবাহিনীর ফার্স্ট লর্ড, জনাব উইনস্টন চার্চিল।
এত আগে?
তর সইছে না বোঝা যায়।
আপনার পদত্যাগপত্র আমি গ্রহণ করলাম,
কিন্তু মন থেকে বলছি...
আমি বুঝি তারা আপনার প্রতি কতটা নির্দয় ছিল।
ধন্যবাদ, জাঁহাপনা।
এদিকে, মাই লর্ড।
জাঁহাপনা।
চার্চিল সাহেব।
নিশ্চয়ই জানেন
আজ আপনাকে এখানে কেন ডেকেছি।
স্যার, আমার বিন্দুমাত্র ধারণা নেই।
আমার দায়িত্ব অনুযায়ী,
আমি আপনাকে যুক্তরাজ্যের প্রধানমন্ত্রী পদে আসীন হওয়ার আমন্ত্রণ জানাচ্ছি।
আপনি কি সরকার গঠনে ইচ্ছুক?
জি।
বেশ।
বাহ, সহজেই কাজ শেষ হয়ে গেল।
তাই তো দেখছি।
তারমানে আমাদের নিয়মিত দেখা হচ্ছে।
তা বটে। সপ্তাহে একবার।
তাহলে...
সোমবার হলে কেমন হয়?
আমি চেষ্টা করবো সোমবারে।
- উপস্থিত থাকার। - চারটায়?
চারটায় একটু কাত হই।
নিয়ম নাকি?
না, প্রয়োজন।
অনেক রাত পর্যন্ত কাজ করি।
তাহলে দুপুরের খাবারের সময়।
দুপুরের খাবার?
সোমবার?
আসি তবে, জাঁহাপনা।
প্রধানমন্ত্রী।
- আরেকটু কাছে যাওয়া যাবে? - জনাব চার্চিল!
শুভ সন্ধ্যা, ভাইসব।
জনাব চার্চিল, দশ নম্বরে স্বাগতম।
অনেক ধন্যবাদ।
জনাব চার্চিল, আপনার তালিকায় এখন কী আছে?
তালিকায় কী আছে? এক গ্লাস শ্যাম্পেন।
- আবার দেখা হবে। - এদিকে একটু, স্যার!
ছবি-টবির অভাব হবে না।
প্রধানমন্ত্রী।
অ্যান্থনি।
রাজামশাইয়ের কী অবস্থা?
চিন্তিত।
ওনার ভাই আর ওয়ালিস সিম্পসনের বিয়েতে সাফাই গাওয়ার জন্য
উনি আমাকে কখনোই ক্ষমা করেননি।
সপ্তাহে তো মাত্র একবারই দেখা হবে।
আমার কাছে এটা সপ্তাহে একবার
দাঁত তুলতে যাওয়া মতোই ব্যাপার।
প্রতিরক্ষা অধিদপ্তরের কথা বলি। কাকে কাকে নিচ্ছেন?
হুম...
চেম্বারলিন তো অবশ্যই।
হুজুর হলি ফক্স।
হ্যালিফ্যাক্স।
শত্রুকে কাছেই রাখবেন তাহলে?
আরে, আরো কাছে।
ওদের ছাড়া, নিজ দলের লোকেরাই মাথার ওপরে খড়্গ নাচাবে।
হ্যাঁ, আর ওই পালের গোদা অ্যাটলি।
আসো, বাবা। সবাই বসে আছে।
হ্যাঁ, সোনা, এখনই আসছি।
শুনলাম আপনাকে বলার আগে নাকি
লর্ড হ্যালিফ্যাক্সকে ওনারা সেধেছিলেন।
সন্দেহ আছে।
হ্যালিফ্যাক্স জীবনেও এই সুযোগ পায়ে ঠেলবে না।
সে আর্ল বংশের চার নম্বর ছাওয়াল।
চার নম্বর পোলারা কিছুই ফিরিয়ে দেয় না।
পদটা আপনি আরেকটু ভালো সময়ে পেলে খুশি হতাম, স্যার।
সামনে আপনার বিশাল দায়িত্ব।
আশা করি খুব বেশি দেরি হয়ে যায়নি।
আমার ভয় সেখানেই। হয়তো বড্ড দেরিই হয়ে গেছে।
কিন্তু আদা জল খেয়ে তো নামতে হবে, কী বলো?
- হিপ হিপ! - হুররে!
ওরে শান্তি!
দেখ দেখি কাণ্ড!
- টোস্ট হবে এখন। - হ্যাঁ, মা কিছু বলবে।
- হ্যাঁ। - মা।
হ্যাঁ।
আমার প্রিয়তম স্বামী।
তোমাদের কেউ কেউ হয়তো জানো না, বিয়ের আগের রাতে
আমি প্রায় বেঁকে বসেছিলাম।
কিন্তু যেহেতু বয়স ২১ হতে না হতেই
দুইবার বিয়ে ভেঙে দিয়েছি
আর সমাজে আমার প্রায় দুর্নাম রটে যাচ্ছিল,
তাই আমার তখন মনে হলো
- এবার করলে কপালে শনি আছে। - এটাই তো চাই।
বাবার কপাল ভালো।
কিন্তু আমার বেঁকে বসার প্রথম কারণ হলো,
আমি তখন থেকেই জানতাম
ওর কাছে রাজনীতি প্রথম।
তবে অল্পবয়সী মেয়ের মন বলে কথা,
সারাজীবন সতীনের ঘর করতে কে চায়?
সেটাই হয়েছে।
আর সময়ের সাথে সাথে আমাদের সন্তানদেরকেও
এর সাথে মানিয়ে নিতে হবে।
আমরা সবাই মেনে নিয়েছি।
নিজেদের মতো মানিয়ে নিয়েছি।
আর আজকে তার পুরস্কার মিললো।
প্রমাণ হলো, আমাদের ছোট্ট ত্যাগ
অনেক বড় কিছু হয়ে ঘরে এসেছে।
এ হচ্ছে তোদের বাবা,
আমার প্রিয়তম স্বামী, দেশের প্রধানমন্ত্রী।
প্রধানমন্ত্রী।
যেন...
যেন তালগোল না পাকিয়ে ফেলি।
যেন তালগোল পাকিয়ে না ফেলি।
বেলজিয়াম তো একটা ভাঁওতা ছিল।
ওরা আর্ডেন দিয়ে সোজা ফ্রান্সে ঢুকেছে।
চব্বিশ ঘণ্টার মধ্যে মোজ নদী পার হয়েছে।
চব্বিশ ঘণ্টায় মোজ নদী পার হওয়া কারো পক্ষে সম্ভব না।
দেখা যাচ্ছে জার্মানদের পক্ষে সম্ভব।
চেম্বারলিনের রুমালের দিকে নজর রেখো।
চার্চিলের বক্তব্যের শেষে রুমাল নাড়ালে
আমরা সমর্থন করবো।
না নাড়ালে চুপ।
জনাব প্রধানমন্ত্রী।
নাও শুরু হলো।
মাননীয় স্পিকার,
গত শুক্রবার বিকালে
আমি মহামান্য রাজার কাছ থেকে নতুন সরকার
গঠনের নির্দেশনা পেয়েছি।
সম্মানিত সাংসদ এবং দেশ-জনতার একান্ত ইচ্ছা এবং অভিপ্রায় হলো,
যতদূর সম্ভব সবদিক নজর রেখে যেন তা করা হয়,
এবং সব দলকে যেন এর মাঝে সম্পৃক্ত করা হয়।
জি, জি।
প্রতিরক্ষা অধিদপ্তর আহ্বান করা হয়েছে।
না, কেটে দাও।
গঠন করা হয়েছে।
"গঠন করা হয়েছে।"
পাঁচ সদস্যবিশিষ্ট প্রতিরক্ষা অধিদপ্তর গঠন করা হয়েছে,
যেখানে বিরোধীদলের সম্পৃক্ততা
দেশের ঐক্যের প্রতিনিধিত্ব করছে।
পড়ো।
"তিন দলের নেতারা
প্রতিরক্ষা অধিদপ্তর বা
কার্যনির্বাহী বিভাগে কাজ করতে সম্মত হয়েছেন"।
এ সম্মতিক্রমে,
আমি মাননীয় সংসদের কাছে আবেদন জানাচ্ছি
আমার এ সিদ্ধান্তকে...
...অনুমোদন করতে
এবং নতুন সরকারের প্রতি
আস্থাজ্ঞাপন করতে।
মিস?
আমি দিগম্বর অবস্থায় বের হচ্ছি।
এ কথা স্বরণে রাখতে হবে যে
আমরা ইতিহাসের এক ভয়াবহতম যুদ্ধের
প্রাথমিক পর্যায়ে আছি,
এবং দেশের অভ্যন্তরীণ অনেক প্রস্তুতির ব্যাপার আছে।
সহমত।
মাননীয় স্পিকার, আমি আশা এবং ভরসা নিয়ে
আমার দায়িত্ব গ্রহণ করছি।
যারা
যারা এই সরকারে মন্ত্রী হিসেবে দায়িত্ব নিয়েছেন তাদের আমি বলেছি
আর এই মহান সংসদেও বলছি, দেবার মতো কিছুই নেই আমার ,
আছে শুধু রক্ত, শ্রম, অশ্রু আর ঘাম।
আমাদের সামনে অগ্নিপরীক্ষা,
যুদ্ধ করতে হবে মাসের পর মাস,
সইতে হবে সীমাহীন কষ্ট।
আমাদের নীতি কী জানতে চান?
আমাদের একটাই নীতি-জল,স্থল
অন্তরীক্ষে যুদ্ধ চালিয়ে যাওয়া।
আমাদের সবটুকু সামর্থ্য আর
বিধাতার দেওয়া সর্বশক্তি দিয়ে যুদ্ধ চালিয়ে যেতে হবে,
মানবসভ্যতার ইতিহাসে জঘন্যতম এক
নিষ্ঠুর অত্যাচারী
দানবের বিরুদ্ধে ।
এটাই আমাদের নীতি।
জানতে চান আমাদের লক্ষ্য কী?
এক শব্দের উত্তর:
বিজয়।
যেকোনো মূল্যে বিজয়।
সকল ভয়-ভীতি উপেক্ষা করে বিজয়।
বিজয়, সে রাস্তা যত দীর্ঘ আর দুরূহই হোক,
কারণ বিজয় ছাড়া আমাদের
টিকে থাকার কোনো বিকল্প পথ খোলা নেই।
উনি করছেনটা কী?
অবজ্ঞা।
শুরু তো করতে হবে কোনোভাবে।
মিলে গেল।
"আমাদের নীতি হলো যুদ্ধ করা।
"যেকোনো মূল্যে।
"টিকে থাকার কোনো বিকল্প পথ নেই।"
ঈশ্বর, এ লোকের তো দেখি
"শান্তি" শব্দটা মুখেই আসে না,
আলোচনায় যাওয়া তো দূরের কথা।
আহারে, দেশটায় আর বুঝি
শান্তি দেখে যেতে পারবো না।
আমার ক্যান্সার হয়েছে।
আহারে, নেভিল।
উইনস্টনকে সরকার থেকে সরাতে হবে।
যদি তাকে দিয়ে বলানো যায়
সে জার্মানির সাথে শান্তি আলোচনার কথা মোটেই বিবেচনায় রাখছে না,
তাহলে হয়তো আমাদের পদত্যাগ করার একটা জুতসই বাহানা দাঁড় করানো যাবে।
তাতে অনাস্থার প্রস্তাব উত্থাপন করা যাবে।
দল সেটার বিরুদ্ধে কিছু বলতে পারবে না।
দোহাই, চেয়ারম্যান তো আপনি নিজেই।
তার দিন শেষ হয়ে যাবে।
আর তুমি প্রধানমন্ত্রী হতে সম্মতি জানাবে।
দেখা যাক...
উইনস্টন সরে গেলে কী হবে কে জানে?
আসল জিনিস হলো, নেভিল,
আপনার নীতিমালা আবার উত্থাপন করা যাবে।
দেশের শান্তি আর সুরক্ষা।
প্রমাণ।
বুঝলাম না।
শান্তি আলোচনায় ও যে যাবে না,
সেটার প্রমাণ রাখতে হবে।
লিখিত করে রাখতে হবে তখন।
ধন্যবাদ।
- মিস লেইটন। - শুভ সকাল।
এসো আমার সাথে।
সুপ্রভাত।
ধন্যবাদ, স্যার।
ধন্যবাদ, ম্যাডাম।
এখানে কী হয়?
শুধু জেনে রাখুন, আপনার জানার প্রয়োজন নেই।
- টয়লেট? - শুধু প্রধানমন্ত্রীর জন্য।
ঘুমানোর জায়গা,
যদি রাতে শেষ ট্রেন মিস করো।
ম্যাম।
এটা মানচিত্রের ঘর।
- মহিলাদের প্রবেশ নিষিদ্ধ। - এটা কোন মন্ত্রণালয়?
এটার ব্যাপারে কোনো আলোচনা খেয়ালে বা বেখেয়ালেও
যদি বাইরে সংশ্লিষ্ট কারো সাথেও করা হয়
তা ফৌজদারি অপরাধ হিসেবে গণ্য হবে।
যার জন্য দুই বছর সশ্রম কারাদণ্ড হতে পারে।
পরিষ্কার?
স্বচ্ছ কাচের মতো।
বেশ।
এটা প্রতিরক্ষা অধিদপ্তর।
কখনই আসবেন না,
শক্ত কথা শোনাতে চাচ্ছি না,
কিন্তু নিয়ম নিয়মই।
এটা টাইপিস্টদের এলাকা।
- গুড মর্নিং, স্যার। - সুপ্রভাত।
এটা তোমার বিচরণ ক্ষেত্র।
বেলজিয়াম আর হল্যান্ডের পতন যেকোনো সময় হতে পারে।
ফ্রেঞ্চদের?
পুরো ৯ নং ফ্রেঞ্চ পদাতিক বাহিনী
প্রায় দু লক্ষ সেনা, বন্দি হয়েছে।
সবাই?
গ্রেফতার হয়েছে।
বিচ্ছিন্ন, ছত্রভঙ্গ হয়ে গেছে।
আমাদের স্থল বাহিনী, প্রায় ৩ লাখ সেনা সদস্য
পুরোপুরি পিছু হটছে।
আকাশ-সীমায়? ওদের সাহায্যের জন্য?
লুফওয়াফ বাহিনী আকাশকে নিয়ন্ত্রণ করে।
ওদের মোকাবেলা করার মতো যথেষ্ট উড়োজাহাজ আমাদের নেই।
মূলত আমি মনে করি, আমাদের যুদ্ধ বিমানগুলোকে
কোনো অবস্থাতেই ফ্রান্সে পাঠিয়ে বিকল করা উচিত হবে না।
নিজেদের প্রতিরক্ষার জন্য রাখা উচিত।
আর আমাদের নৌবাহিনী
অনর্থক অকার্যকর হয়ে পড়ে আছে।
আমাদের নৌবহর ওদের কাছে আসা মাত্রই
আকাশ পথে হামলার শিকার হবে।
ওদের এগোনোর গতি অবিশ্বাস্য।
ভারী ট্যাংকগুলো একেবারে দ্রুতলয়ে কেন্দ্র দিয়ে ছুটে চলছে।
তাদের তো জ্বালানি নিতেও থামতে হবে।
এটা শেষ যুদ্ধ নয়, স্যার।
তাদের ট্যাঙ্ক জ্বালানির জন্য পেট্রাল পাম্পগুলোতেই অবস্থান নেবে।
পেট্রোল পাম্প?
প্যারিসের রাস্তাগুলো এখন উন্মুক্ত।
৭০ লাখ বাস্তুহারা লোক বের হয়ে পড়েছে।
অল্প কিছুদিনেই, পশ্চিম ইউরোপের
পতন নিজ চোখে দেখতে হবে।
জনগণকে তা জানিয়ে দেওয়া উচিত?
এখনই না।
আমাদের পুরনো মিত্রকে বীরোচিত প্রতিরোধ
গড়ে তুলতে আহ্বান জানানো হোক।
ফ্রান্সকে রক্ষা করতেই হবে।
সবার আগে। [ফরাসি শব্দ]
ইংরেজিতেই বলুন, মাননীয় প্রধানমন্ত্রী।
আসলে...
আমরা আগেও প্রতিকূলতা জয় করেছি।
আর আমি নিশ্চিত, এবারেও জয় করতে পারবো।
আপনার পালটা আক্রমণের পরিকল্পনাটা বলেন দেখি।
কোনো পরিকল্পনা নেই।
কিন্তু,
পাল্টা আক্রমণ করতেই হবে।
অবশ্যই।
আর আমার মনে হয় না,
এই ট্যাংকের পদচারণা আসল আক্রমণ।
এটা আসল নয়?
না, ট্যাংক বাহিনীর সাথে
পদাতিক বাহিনীর সমর্থন না থাকলে
তারা দাবার সৈন্য ছাড়া কিছুই না।
কারণ ট্যাংকের সেনারা একা যুদ্ধ সামলাতে পারবে না
না, কোনোভাবেই জার্মান ট্যাংক
বহরের এই অভূতপূর্ব প্রদর্শনী
আসল আক্রমণ বলে মনে হচ্ছে না।
মতিভ্রম হয়েছে।
পুরোপুরি মতিভ্রম হয়েছে।
জাতে তো ব্রিটিশ!
লোকটা জাত অভিনেতা।
যে নিজেই নিজের কথার প্রেমে মজে আছে।
কিন্তু ওর কথা শুনতে তো ভালোই লাগে।
তবে তা আমলে নেওয়া চলবে না।
দৈনিক একশ চিন্তার আবাদ করে।
যদি চারটে ভালো হয়,
বাকি ৯৬-টাই বিপজ্জনক।
বাপেরও এই গুণটা ছিল, দারুণ বক্তা।
সিফিলিসে সব বরবাদ হওয়ার আগ পর্যন্ত।
পাপ করে একজনে ভোগে দশজনে।
আমার মতো?
ব্রিটিশ সাম্রাজ্যের এই সংকটাপন্ন মুহূর্তে
এক পাঁড় মাতালের হাতে ক্ষমতা এসেছে।
যার ঘুম ভাঙ্গে স্কচ খেয়ে,
লাঞ্চ করে শ্যাম্পেন দিয়ে,
ডিনারেও পুরো বোতল।
আর ঘুমের আগে পড়ে থাকে ব্র্যান্ডি আর রাম নিয়ে।
তাকে তো আমার সাইকেলও ধার দেবো না।
সে এমন এক কনজারভেটিভ কর্মী, যে লিবারেল ছেড়ে
১০ বছর আমাদের সমালোচনা করে,
এখন আমাদের ডোবাচ্ছে, কোনো ভ্রুক্ষেপ ছাড়াই।
শুধু একটা জিনিসকেই সে পরোয়া করে। নিজেকে।
তাকে পদচ্যুত করা লাগতে পারে, বার্টি।
পদচ্যুত?
আমাদের জীবন বাজি লাগাতে হবে।
যেন এদেশের প্রতিটা সন্তানই
এই সংকটকে অতিক্রম করে
একটা নিরাপদ দেশকে আবাসভূমি হিসেবে পায়।
প্রধানমন্ত্রীর মতো কথা বলেছেন।
"ভি ফর ভিক্টরি"।
লর্ড প্রাইভি সিলের জবাব দেওয়া দরকার।
লর্ডকে বলো আমি শৌচাগারে প্রকৃতিকে জবাব দিচ্ছি।
আর একসাথে দুই ঝামেলা আমি সামলাই না।
আজ রাতে ভাষণ, কোথাও যেও না, অ্যান্টনি।
যা বলার সোজাসুজি বলো।
আমার তা মনে হয় না।
কী মনে হয় না?
আপনি ভাবছেন যে আমরা কোনোভাবে জিতে যাব।
কিন্তু তা না।
না, কিন্তু এতে তারা উৎসাহটুকু তো পাবে।
- উইনস্টন, আমি জানি...... - অ্যান্টনি, অ্যান্টনি।
তাদেরকে এমন তেজে বলীয়ান করে তুলব......
যে তেজের দীপ্তির সন্ধান তারা আগে পায়নি।
আমার মতামত চেয়েছিলেন।
সতর্কবার্তা জানিয়ে রাখলাম।
সিসেরো।
সিসেরো!
"ভাগ্য যদি অনুকূলে না থাকে... কত কিছুই।
কত কিছুই, কত কিছুই।
যাক.......
এখানে দেখিনি, এখানেই না রেখে গিয়েছিলাম।
ক্লেমি!
ক্যাট!
ক্লেমি!
বিলের টাকা পরিশোধ করা হয়নি।
আমার সিসেরোর কপিটা পাচ্ছি না।
- শেলফে রেখেছিলে নাকি? - কী বলেছি শুনেছ?
- কী বললে? - ঘরে টাকা নেই।
ওহ,... বাহিরে যাও!
যাও, যাও, সবাই, বের হও।
আরেকটা চেক লেখার মতো সাহস নেই।
বেশ, হিসাব মেনে চলবো।
দিনে চারটা সিগারেট।
তুমি সহ্যের সীমা ছাড়িয়ে যাচ্ছ!
আর কিছু?
হ্যাঁ।
তোমার প্রতি আমার প্রেম।
সকালে উঠে কয় গ্লাস গিলেছ?
তোমাকে দেখে ঠিক তেমন লাগছে, যেমনটা দেখেছিলাম
১৯০৪ সালে।
আর নিথর, নির্বাক হয়ে দেখছিলাম।
বেশ, সেই সপ্তাশ্চর্য ঘটাতে নিশ্চয়ই আমি দারুণ সুন্দরী ছিলাম।
চারটা বছর কেটে যায় আবার দেখা হওয়ার আগ পর্যন্ত।
যেন এক নিমিষেই শেষ হয়ে গিয়েছিল।
তোমার শুভাকাঙ্ক্ষীর অভাব ছিল না।
তোমার পেছনে ছোঁক ছোঁক করা সিডনি পিল।
- মেধাবী মানুষ। - লিওনেল আর্ল।
চমৎকার নৃত্যশিল্পী।
আর সেন্ট হেলিয়ারের ডিনারের ওই মহিলা?
কে যেন উদয় হয়েছিল?
বদমাশ।
ঠিক আগের মতোই।
আমি কি বেশি বুড়ো হয়ে গিয়েছি?
হ্যাঁ, প্রিয়তম, তাই মনে হয়।
যাহ, দুষ্টু কোথাকার!
তুমি...
আজ রাতে আমার সম্প্রচার হওয়া বক্তৃতা শুনবে না?
মাননীয় প্রধানমন্ত্রী।
ফ্রান্সের ব্যাপারে কথা বলতে চাচ্ছিলাম।
আমরা কি সত্যিই পুরোদমে পিছিয়ে আসছি?
ফ্রান্স কি হেরে গেছে?
"যা দেখা যায় না,
তা নিয়ে আশাও করা যায় না।"
আপনি এখানে বসবেন।
ডেস্কে।
আস্তে আস্তে, স্পষ্টভাবে সব বলবেন
এই মাইক্রোফোনে।
তাহলে...
আপনি যদি প্রস্তুত থাকেন, ৯টা বাজার সাথে সাথে
লাল বাতি জ্বলে উঠবে
আর পুরো দেশ আমাদের শুনতে পাবে।
৯টায়, লাল বাতির পর।
শুরু করবেন।
ঠিক আছে?
এক মিনিট।
মাননীয় প্রধানমন্ত্রী, আমরা তৈরি তো?
একটু, অল্প একটু দাঁড়াও।
সরাসরি সম্প্রচার শুরু হচ্ছে.......
কথা কানে যায়নি, এক মিনিট!
চার, তিন
দুই, এক
জাতির এক ভয়াবহ ক্রান্তিলগ্নে, আমি প্রধানমন্ত্রী হিসেবে
আপনাদের উদ্দেশ্যে কিছু বলছি।
যেখানে আমাদের সাম্রাজ্যের সকল মিত্র,
আর সর্বোপরি, আমাদের স্বাধীনতার প্রশ্ন জড়িত।
ফ্রান্স এবং ফ্ল্যান্ডার্সে এক নারকীয় যুদ্ধ চলছে।
জার্মানরা, আকাশপথের বোমাবাজি আর সুসজ্জিত অস্ত্রবোঝাই ট্যাংক বহরের সমন্বয়ে
ফ্রান্সের প্রতিরক্ষা ব্যবস্থা গুঁড়িয়ে দিয়েছে,
ম্যাজিনট লাইনের উত্তরে
শক্তিশালী অস্ত্রে বোঝাই ভারী গাড়িগুলো
পুরো দেশ তুলকালাম করে বেড়াচ্ছে।
তবে, প্রথম দু-একদিন হয়তো কোনো প্রতিরোধ ছাড়াই এগোচ্ছে।
তবুও, ফ্রেঞ্চ সেনাবাহিনী এবং তাদের প্রধানদের ওপর আমার অগাধ আস্থা আছে।
তাদের বৃহৎ সেনাবাহিনীর ক্ষুদ্র অংশই বড় পরিসরে আক্রান্ত হয়েছে।
এবং ফ্রান্সের ক্ষুদ্র ক্ষুদ্র অঞ্চলে আক্রমণ হয়েছে।
তাল মিলিয়ে,
ব্রিটিশ এবং ফ্রান্সের জনগণও অগ্রসর হয়েছে।
- "অগ্রসর"? - বিশ্ব মানবতাকে এক স্বৈরাচারী
- কত বড় স্পর্ধা! - স্বৈরাচারী দানবের কবল থেকে..
কবল থেকে রক্ষা করতে।
যে ইতিহাসের পাতাগুলোকে কলঙ্কিত করবে।
একই অদৃশ্য বন্ধনে আমরা একত্রিত হয়েছি,
চূড়ান্ত বিজয় অর্জিত না হওয়া পর্যন্ত লড়বো,
দাসত্ব আর লজ্জার কাছে, হার মানবো না।
যে কোনো মূল্যেই হোক
যত যন্ত্রণাই সহ্য করা লাগুক, বিজয় আমরা ছিনিয়ে আনবোই,
জয়ের মুকুট আমরা পরবোই।
অসাধারণ বলেছেন, স্যার।
ওহ! আমার মতে অসাধারণ বলেছ।
গত দশ বছরে, শুধু আমিই তাদের সত্যটা বলে এসেছি।
আজ রাত পর্যন্ত।
কেউই অগ্রসর হয়নি।
নিছক মিথ্যে।
আমরা পিছু হটছি।
কিন্তু আজ সে কথা বলে জনগণের ঘুম হারাম আর, তাদের সন্তানদের আতঙ্কিত করলে ভাল হত?
কী, আতঙ্ক দরজায় কড়া নাড়ছে জেনেও?
বিপদ আসলেই ধেয়ে আসছে।
সত্য বলার যথেষ্ট সময় আছে।
দেখছো এটা?
এতো হাসির কী হলো?
মাননীয় প্রধানমন্ত্রী। স্যার।
হ্যাঁ, কী হয়েছে?
এদিকে...
দেখুন, আপনি...
জানেন কি না জানা নেই, কিন্তু,
আপনি যেভাবে "বিজয় চিহ্ন V" দেখালেন.....
আসলে, নীচু শ্রেণীর লোকেরা
এই অঙ্গভঙ্গি দিয়ে অন্য কিছু বোঝায়।
কী বোঝায়?
আমি বলতে চাইছি না, স্যার।
আমি বোয়ারদের হাতে আটক হয়েছি।
দক্ষিণ আফ্রিকায় জেল খেটেছি।
পিছে দিয়ে ঢোকা।
স্যার।
পিছে দিয়ে ঢোকা?
পিছে দিয়ে...
আপনি যেভাবে দেখালেন, স্যার, হ্যাঁ, স্যার।
হাতটা যদি উল্টো করে ধরতেন, তাহলে ঠিক ছিল।
লাখো জনতা এটাকে ভুল অর্থ নেবে, তা আমি চাচ্ছি না।
নিশ্চয়ই।
- স্যার। - স্যার।
পিছে দিয়ে ঢোকা!
জাঁহাপনা
আপনার বেশি সময় নষ্ট করবো না।
রেডিওতে আপনার ভাষণ শুনলাম।
আমি কি ভালো করে বোঝাতে পেরেছি?
জনগণের নেতৃত্ব দরকার, বিভ্রান্তি নয়।
সিদ্ধান্ত গ্রহণের ক্ষমতা তাদের দেওয়া উচিত নয়।
ঠিক।
আজ কি এটুকুই, জাঁহাপনা?
হ্যাঁ।
ভালো থাকবেন, প্রধানমন্ত্রী।
ভালো থাকবেন।
মনে হচ্ছে, রাজকীয় এক চপেটাঘাত খেলাম।
গত রাত ৮ টা পর্যন্ত
জার্মানরা ৬০টা ব্রিটিশ বেলজিয়ান এবং ফরাসি বাহিনীকে ঘিরে ফেলেছে।
আমাদের অংশে, লর্ড গর্টের অধীনস্থ সকল বাহিনী সরিয়ে নেওয়া হয়েছে।
কিংবা ফরাসি উপকূল থেকে ডানকার্কে সরিয়ে নেওয়ার চেষ্টা চলছে,
আমরা সেখানে পৌঁছাতে পারবো না।
- আমাদের কত জন আটকা পড়েছে? - সবাই।
আমাদের দেশের সকল পেশাদার সৈনিক।
তাদের উদ্ধার করার কোনো উপায় দেখছি না।
সেনাপ্রধান, আপনি বলতে চাচ্ছেন
আমরা পুরো ব্রিটিশ সৈন্যদলকে হারাতে বসেছি,
আগামী কয়েক দিনে?
এটাই সত্যি।
জার্মান সেনাবাহিনী সব দিক দিয়েই এগিয়ে
উপকূল থেকে মাত্র ৫০ মাইল দূরে, সেখানেও ক্রমাগত শক্তি দেখিয়ে যাচ্ছে।
না, জার্মানরা সমুদ্রে পৌঁছাতে দেওয়া যাবে না।
আমাদের সৈন্যদের সরানো আগে নয়।
ইসমে, কী খবর এনেছেন?
মনে হয় না, আমাদের কোনো বাহিনীকে যথা সময়ে পাওয়া যাবে।
একজনকেও না?
তাদের করুণার পাত্র হওয়া যাবে না। পরবর্তী পদক্ষেপ কী?
আর কেউ?
কেউ তো মুখ খুলুন!
ক্যালেতে এখনও আমাদের গ্যারিসন বাহিনী আছে। ২৫ মাইল পশ্চিমে।
সেখানে কতজন সৈন্য আছে?
আনুমানিক চার হাজার।
তাদের কথা আগে বলেননি কেন?
হ্যাঁ। তাহলে তাদের, ডানকার্কে ধাবমান জার্মানদের বিরুদ্ধে নিয়োজিত করবো,
কিছুটা সময় পাওয়া যাবে।
নাৎসিদের মনোযোগ
ডানকার্ক থেকে অন্যত্র সরিয়ে...
আমাদের সৈন্যদের সমুদ্র পথে নিয়ে আসতে পারি।
এটা কি সম্ভব?
অনেক বড় ক্ষতি হয়ে যাবে।
৪ হাজার তরুণ।
৩ লক্ষ প্রাণ বাঁচবে।
কালেইস গ্যারিসন ঘাঁটি কার অধীনে আছে?
ব্রিগেডিয়ার নিকোলসন।
খুব ভালো।
নিকোলসনকে বলুন দ্বীপটির জন্য সর্বাধিক গুরুত্বপূর্ণ বিষয় হলো...
তার গ্যারিসন বাহিনী যেন শত্রুদের ট্যাংক ও কামান
এবং বোমারুদের ডানকার্কে পৌঁছাতে না দেয়।
ক্রোধে ফুঁসে ওঠে, এবং...
যুদ্ধ করতে...
প্রয়োজন হলে।
দরকার হলে, পুরো বাহিনী ধ্বংস হয়ে যাওয়া পর্যন্ত।
এটা আত্মহত্যা।
প্রধানমন্ত্রী, আমার আপত্তি হচ্ছে।
বেশ, আপত্তি নেই কার?
অপ্রয়োজনীয় আত্মাহুতি নিয়ে, যখন বিকল্প পথ খোলা আছে।
কোন বিকল্প পথ?
ইতালি শান্তি আলোচনায় মধ্যস্থতা করবে বলেছে।
আমাদের এবং জার্মানির মধ্যে।
ইতোমধ্যেই বলেছি সে কথা,
ব্রিটিশ সাম্রাজ্যের স্বাধীনতার
নিশ্চয়তা দেওয়া হয়েছে,
আমাদের যেকোনো প্রস্তাব বিবেচনা করা হবে।
চাবুকটা থাকবে হিটলারের হাতে।
সত্যিই মনে করেন সে আমাদের স্বাধীনতার প্রতি সম্মান দেখাবে?
সে নিজের স্বার্থেই এটা করবে, স্যার।
- কারণ ব্রিটিশ সাম্রাজ্য... - একটি কাজই করার আছে
উন্মাদটাকে দেখাতে হবে যে সে দ্বীপটি কব্জা করতে পারবে না,
আর সেজন্য একটা সেনাবাহিনী দরকার।
জেনারেল, ব্রিগেডিয়ার নিকোলসনকে বলুন, জার্মানরা যেন সমুদ্রে পৌঁছাতে না পারে।
আমাদের ছেলেদের ঐ সৈকত থেকে নিয়ে আসার আগে নয়!
আমি সম্পূর্ণ দায়ভার নিলাম।
সত্যিই?
সত্যিই! হ্যাঁ, স্যার।
এ কারণেই এই চেয়ারে আমি বসি!
অবশ্যই, ৪,০০০ মানুষের মৃত্যুর সম্পূর্ণ দায়িত্ব নেওয়ার আগে
সবগুলো উপায় ভেবে দেখা উচিত।
সেটা আবার কী?
শান্তি আলোচনার ব্যাপারে কী ভাবছেন, স্যার?
আমরা কি ধরে নেবো আপনি শান্তি আলোচনার ব্যাপারে ভাবেনই না?
ভাইকাউন্ট হ্যালিফ্যাক্স আর মি. চেম্বারলিনের সঙ্গে কথা আছে।
একাকী।
ক্যালের গ্যারিসনে নির্দেশনা পাঠান।
আর তা নিশ্চিত করুন।
আজকের মতো সমাপ্ত।
আপনারা দুজন, আসেন।
বের হোন।
ব্রিজেস!
আসো তো, জলদি!
বের হোন। বের হোন!
উইনস্টন,
স্থলভাগে আমাদের পরাজয় সুনিশ্চিত,
তেমনি সেনাবাহিনীর পতন আর বহিরাক্রমণ অনিবার্য।
বাস্তবতাকে মানতেই হবে।
আমরা সমুদ্রে দুর্বার।
ব্রোঞ্জ যুগ থেকেই, এই জল সীমা আমাদের।
আমাদের পরিখা, আমাদের যুদ্ধক্ষেত্র,
পানির গভীরতা সম্পর্কে জার্মানদের ধারণা একটা পুকুরের চেয়ে বেশি না!
তাদেরকে প্রথমে এখানে আসতে হবে, এডওয়ার্ড।
সেখানকার পুরুষ, মহিলা এবং শিশুদের
সুরক্ষা দিতে আমরা
চরমভাবে ব্যর্থ হবো,
- বিশ্বের সর্বশ্রেষ্ঠ... - তো এই দায় কার?
সেনাবাহিনীর বিরুদ্ধে আমরা পুরোপুরি ব্যর্থ হবো।
তাছাড়া, ফ্রান্সের একবার পতন হলে, জার্মানরা বিমান তৈরিতে মন দেবে।
ফরাসি নৌবাহিনীর ওপরও তাদের কর্তৃত্ব বহাল থাকবে।
তখন হিটলারকে কে রুখবে, উইনস্টন? শুধু গাল গল্প, আর ফাঁকা বুলি।
আপনি যদি শান্তি প্রস্তাবের অনুমতি না দেন, তাহলে আমি বাধ্য হবো...
এডওয়ার্ডকে মধ্যস্থতাকারী হিসেবে বিবেচনা করে
জার্মানদের সাথে শান্তি আলোচনা আর তাদের দাবি জানা উচিত নয় কি?
স্যার।
- মি. প্রেসিডেন্ট। - উইনস্টন।
ফ্রাঙ্কলিন।
- কেমন আছেন? - ভালো। ভালো।
কেমন আছেন, প্রধানমন্ত্রী?
ওহ, আছি বেশ ভালই।
বেশ ভালো
শুনুন।
আপনাদের নৌযানের ব্যাপারে কিছু জিজ্ঞেস করতে চাচ্ছিলাম।
আপনি যদি আমাদেরকে শুধু ৫০টা পুরোনো ডেস্ট্রয়ার ধার দিতেন।
- আহ, হ্যাঁ। - এমনকি ৪০টা হলেও চলবে।
বেশ, আমি,
আমি কথা বলেছিলাম।
কিন্তু দুঃখের সাথে জানাতে হচ্ছে, এটা সম্ভব হবে না।
গতবছর নিরপেক্ষতার চুক্তিতে স্বাক্ষর করার পর আমার হাত-পা বাঁধা।
কোনোভাবেই ব্যবস্থা করতে পারবো না। চেষ্টা করেও দেখেছি।
আচ্ছা, বেশ, আমি কি....
একটা এয়ারক্রাফট ক্যারিয়ার পাঠিয়ে আপনাদের কাছ থেকে কেনা পি-৪০
যুদ্ধবিমানগুলোকে নিয়ে আসার অনুমতি পেতে পারি?
মি প্রেসিডেন্ট?
আবারও লজ্জায় ফেলে দিলেন।
নতুন আইনে মিলিটারি সাজসরঞ্জাম স্থানান্তর করার ওপর নিষেধাজ্ঞা আরোপ করা হয়েছে।
কিন্তু আমরা তো এটার জন্য দাম দিয়েছি,
যে টাকাটা ধার নিয়েছিলাম আপনাদের থেকে..... তা দিয়েই এসবের মূল্য পরিশোধ করতে হয়েছে।
আমি খুবই, খুবই দুঃখিত, উইনস্টন।
আপনাদের সাহায্য ছাড়া পশ্চিমা বিশ্ব কতটা বিপদের মুখে আছে, তার বিশদ বর্ণনার হয়তো দরকার নেই।
জানি। আমি জানি। আপনার কথাই সারাক্ষণ ভাবি।
দেখুন, আমরা হয়তো...
মি. প্রেসিডেন্ট....
আমি বলছিলাম.....
আমরা সবচাইতে ভয়াবহ সংকটের মুখোমুখি।
আপনাদের প্লেনগুলো, কানাডিয়ান সীমান্ত থেকে মাইলখানেক দূরে পৌঁছে দিতে পারবো।
তারপর, আপনি যদি কানাডা থেকে
কতগুলো ঘোড়ার গাড়ির ব্যবস্থা করেন, যান্ত্রিক গাড়ি ছাড়া আর কি,
তাহলে আপনারাই ওদেরকে সীমান্ত দিয়ে স্থানান্তর করাতে পারবেন।
প্রস্তাবটা কেমন হয়?
ঘোড়া?
ঘোড়ার গাড়ির কথা বলছেন, তাই তো?
এভাবে হয়তো স্থানান্তর করতে পারবেন। ওগুলোতে চাকাও আছে।
বিবেচনা আপনার।
মাননীয় প্রধানমন্ত্রী, আমরা এতটুকু পারবো।
মাননীয় প্রধানমন্ত্রী?
ফ্র্যাংকলিন, এ মুহূর্তে যেকোনো প্রস্তাব আমি সাদরে গ্রহণ করবো।
শুভরাত্রি, উইনস্টন।
ওখানে নিশ্চয়ই রাত নেমেছে।
কতভাবে যে রাত নামছে, তা আপনি চিন্তাও করতে পারবেন না।
- মাননীয় প্রধানমন্ত্রী। - মাননীয় প্রধানমন্ত্রী।
অ্যাডমিরাল রামজির সাথে আমাকে লাইন করিয়ে দাও।
জি, মাননীয় প্রধানমন্ত্রী।
অ্যাডমিরাল রামজিকে ফোন করো।
অ্যাডমিরাল রামজি।
মাননীয় প্রধানমন্ত্রী।
বার্টি?
বার্টি, আশা করি ঘুম থেকে উঠাইনি।
না না, বাইবেল পড়ছিলাম।
এক্সোডাস?
বার্টি, শোনো।
আমাদের ছেলেগুলোকে উদ্ধার করে আনতে হবে।
নৌবাহিনী থেকে বলা হয়েছে, একটা ক্রুজার, ছয়টা ডেস্ট্রয়ার আর...
আকাশে উড়তে থাকা লুফওয়াফ থাকায়, ১০ শতাংশকে বাঁচানোও ভাগ্যের ব্যাপার হবে।
তুমি এক ঝাঁক নৌকা জড়ো করার ব্যবস্থা করো।
নৌকা?
হ্যাঁ।
বেসামরিক নৌকা। যতগুলো পারো।
লংলির ক্লিপার, ফার্নলির জিন প্যালেস,
৩০ ফুটের চেয়ে বড় যে কোনো প্রমোদতরী, যা ফ্রান্সে পৌঁছাতে পারবে।
বার্টি, এখনো লাইনে আছো?
আহ... বেশ।
বার্টি, এটা করতে আমায় সাহায্য করো?
কিছু ছেলেকে অন্তত ঘরে ফিরিয়ে আনার চেষ্টা করি।
আচ্ছা, বিবিসিকে নির্দেশনা দিচ্ছি।
বেশ।
ওহ, বার্টি, আরেকটা কথা শোনো?
- স্যার। - এই অভিযানের একটা নাম দেয়া দরকার।
শুভ সকাল, মাননীয় প্রধানমন্ত্রী। আজ সকালে পাঠকদের উদ্দেশে কিছু বলবেন?
- মাননীয় প্রধানমন্ত্রী। - মি. চার্চিল। স্যার?
মাননীয় প্রধানমন্ত্রী, কিছু বলবেন?
- মাননীয় প্রধানমন্ত্রী? - মাননীয় প্রধানমন্ত্রী, কি....
মাননীয় প্রধানমন্ত্রী, আপনি কি...... মাননীয় প্রধানমন্ত্রী?
দিনের বেলা মদ খেয়ে কীভাবে ঠিক থাকেন?
অভ্যাস।
আমি... জানতে চাচ্ছিলাম...
পরিবারের সবাইকে নিয়ে কানাডায় চলে যাওয়া সঙ্গত কি না।
প্রধানমন্ত্রী হিসেবে আপনার মতামত কী?
দেখুন, আমি তো বলি, আপনার অবশ্যই
নিজের, পরিবার আর রাষ্ট্রের জন্য
যা ঠিক বলে মনে হয় তাই করবেন।
মানে, আপনার বেঁচে থাকাটা আগে জরুরি
প্রধানমন্ত্রীরা তো কেবল...
দিন রাতের মতই পালা বদল করে আসে আর যায়।
সংসদে আপনার অবস্থান... যতদূর শুনেছি তত সুদৃঢ় নয়।
আমার দল,
চ্যাম্বারলিনকে সরিয়ে দেওয়ার ব্যাপারটা বাঁকা চোখে দেখছে।
আর আমাকে নিয়েও অনেকের সন্দেহ আছে
তারা এখনো হ্যালিফ্যাক্সকে চায়,
কিন্তু খেলার পুতুলটাকে সরিয়ে
বাঁদরটাকে তার জায়গায় বসানোর কী দরকার ছিল?
লর্ড হ্যালিফ্যাক্স আমার একজন অন্তরঙ্গ বন্ধু।
আমাকে কেউ চায় না।
গ্যালিপলি ক্যাম্পেইনের পরে থেকে পুরোপুরি আস্হা হারিয়েছি,
সবার অবাঞ্ছিত।
মনে হয় মানুষ আপনাকে ভয় পায়।
কে ভয় পায়?
আমিও ভয় পাই।
বাজে কথা!
আমাকে ভয় পাওয়ার কী আছে?
কখন কী বলে ফেলেন কে জানে।
কখনও খুশি করবে, কখনও গায়ে জ্বালা ধরাবে।
আমার আবেগে রাখঢাক নেই।
গায়ে বুনো রক্ত কি না, বাবার কাছ থেকে পাওয়া,
মায়ের কাছ থেকেও।
ধৈর্য একটু কম, বলতে পারেন।
বাবা-মায়ের সাথে আন্তরিক ছিলেন?
মা সুন্দর ছিলেন,
তাই হয়তো সবার আগ্রহ একটু বেশিই পেত।
বাবা ছিলেন গ্রিক দেবতাদের মতো,
অন্যত্র ব্যস্ত।
হুম।
শুভসন্ধ্যা, মহোদয়গণ। আমি প্রতিরক্ষা মন্ত্রীকে বলেছি আমাদের সাথে যোগ দিতে।
নেভিল, আপনি একটু.....
অ্যান্থনি।
নিশ্চয়ই, খুব গুরুতর সংকটে আছি,
কিন্তু, ফ্রান্সের প্রধানমন্ত্রী আমাকে নিশ্চয়তা দিয়েছিল
যদিও কিছু জার্মান ট্যাংক বহর সমুদ্রের কাছে পৌঁছে গেছে,
আপাতত অবস্থা নিয়ন্ত্রণে বলেই মনে হচ্ছে।
ক্যালের কী অবস্থা?
সৈন্যরা আক্রমণ করেও পেছাতে বাধ্য হয়েছে, এখন চারদিক থেকে ঘেরাও হয়ে আছে।
তাদের ওপর নির্দয়ভাবে বোমা আর গোলাবর্ষণ হচ্ছে। প্রায় ৬০ শতাংশ নিহত হয়েছে।
হুম।
মাননীয় প্রধানমন্ত্রী,
শান্তিচুক্তির বিষয়টা।
আমাদেরকে মনে সাহস রাখতে হবে।
ওদেরকে আভাস দিন, আমরা শেষ পর্যন্ত যুদ্ধ চালিয়ে যাবো।
শান্তিচুক্তির প্রস্তাব আমাদের দুর্বলতাকেই প্রকাশ করবে। - একমত।
আর যুদ্ধে হারলে যা হবে, শান্তির প্রস্তাব দিলেও তার চেয়ে ভালো কিছু হবে না।
তাই শান্তিচুক্তির নামে এই চোরাবালিতে আমরা পা না দিই।
চোরাবালি? মনে হয়...
- আমার সন্দেহ ইতালি আর জার্মানি.. - তারাই আসল চোরাবালির আধার...
ইচ্ছা করে শান্তিচুক্তির সাথে এমনভাবে জড়িয়ে দিচ্ছে
- যাতে আমরা আর পিছিয়ে যেতে না পারি। - ফালতু কথা!
- বাস্তিয়ানিনি আমাকে জানিয়েছে... - আমি প্রস্তাব দিচ্ছি...
- একমাত্র চোরাবালি হলো... - আমার কথার মাঝে কথা বলা বন্ধ করবেন,
যখন আপনার কথার মাঝে আমি বলছি?
আমি আমার প্রতিরক্ষা অধিদপ্তর খুব আগ্রহের সাথে বেছে নিয়েছিলাম
যেন আমার পুরানো প্রতিদ্বন্দ্বীরা পাশে থাকে। একটু বেশি করে ফেলেছি মনে হচ্ছে।
ভাইকাউন্ট হ্যালিফ্যাক্স, আপনি যা করতে বলছেন, তা.....
বিফলে যাবে।
কিন্তু এটা আমাদেরকে ভয়ানক বিপদের মুখে ঠেলে দেবে।
সবচেয়ে ভয়ানক বিপদ হলো শেষ পর্যন্ত লড়াই করার এই রোমাঞ্চকর কল্পনা।
কী আছে শেষে, সবকিছুর ধ্বংস ছাড়া?
যুদ্ধ করে জীবন দিয়ে দেবার মাঝে কোনো বীরত্ব নেই, যদি তা এড়ানো যায়।
এভাবে মারা যাওয়ার মাঝে কোনো গর্ব কিংবা দেশপ্রেমের ছিটে ফোঁটাও নেই!
যদি ভাগ্যের প্রবল আনুকূল্য না থাকে।
যুদ্ধকে সংক্ষিপ্ত করতে লজ্জা নেই, যেখানে নিশ্চিত হারছি।
হারছি? ইউরোপ এখনো...
ইউরোপ বাকির খাতায়।
আর আমাদের সৈন্যদল পুরোপুরি গত হবার আগেই
চুক্তিটা সারতে হবে,
যাতে সুবিধা মাফিক দাবি আরোপ করা যায়।
হিটলার কোনো অতিরঞ্জিত শর্ত আরোপ করবে না।
নিজের দুর্বলতা সম্পর্কে সে অবগত, সে যৌক্তিক প্রস্তাবই রাখবে।
কবে আমাদের শিক্ষা হবে?
কবে আমাদের শিক্ষা হবে!
আর কত স্বৈরাচারকে সমীহ করে
অঢেল সুযোগ সুবিধা দিতে হবে আমাদের শিক্ষা হওয়ার আগে?
বাঘের মুখে মাথা ঢুকিয়ে শান্তির প্রস্তাব দেওয়া যায় না।
মাননীয় প্রধানমন্ত্রী।
উইনস্টন। উইনস্টন।
গতকালে আপনি অনুমতি দিয়েছিলেন...
কীসের অনুমতি?
বাস্তিয়ানিনির সাথে দেখা করার জন্য।
আমি সম্ভাব্য দাবিগুলো খতিয়ে দেখতে বলেছিলাম.....
সম্ভাব্য দাবি?
ইতালি কী কী শর্ত আরোপ করতে পারে, এর বেশি কিছু না।
- আমি কোনো অনুমোদন..... - আপনি যদি
শান্তিচুক্তির ব্যাপারে আরও বেশি পর্যালোচনার অনুমোদন না দেন,
তাহলে আমি পদত্যাগ করবো।
এডওয়ার্ড, অযৌক্তিক কথাবার্তা বলবেন না।
- আপনাকে আমার দরকার, আপনি জানেন সেটা। - আমি দাঁড়িয়ে দাঁড়িয়ে
তরুণ প্রাণগুলোর ঝরে যাওয়া দেখতে পারবো না,
আপনার অহংকারের রক্তাক্ত বেদীতে পূজো দেবার জন্য।
ওহ, কিন্তু আমাদেরকে পোকামাকড়ের মতো মরতে দেয়ার জন্য দু'পায়ে খাড়া!
গ্যালিপলি কি আপনার জন্য যথেষ্ট হয়নি?
এত বড় সাহস আপনার!
আমাদের সৈন্যরা ফ্ল্যান্ডার্সে অসহায়ভাবে অক্ষম,
আমার নিজের চোখে দেখা!
দ্বিতীয় ফ্রন্ট খুলে টার্কিশদেরকে বোকা বানানো,
একটা বাজে সামরিক পরিকল্পনা ছিল,
আর এটা আরও অনেক ভালো হতো.....
যদি অ্যাডমিরাল আর প্রথম সি লর্ড চমকে দেবার সুযোগটা হাতছাড়া না করতো।
উইনস্টন, সিদ্ধান্ত নেবার দায়িত্ব আপনার।
২৪ ঘণ্টা দিলাম শান্তি চুক্তির আলোচনার জন্য, নয়তো আমি পদত্যাগ করবো।
আমি বলেছি তাঁকে।
বেশ নাড়া দিয়েছে। ধরো কাজ হবে।
সময় ২৪ ঘন্টা দিলাম।
মনে হয় না সে মেনে নেবে, তো আমি প্রথমে পদত্যাগ করবো।
তারপর আপনি, যদি জরুরি অবস্থার সৃষ্টি করে
সংসদে অনাস্থা ভোট দিতে যাই।
উত্থাপন আমি করবো।
রাজা আমাদেরকে আবার সমর্থন দেবেন।
মাননীয় প্রধানমন্ত্রী।
সময়সূচির মনে হয় হেরফের করতে হবে,
সাধারণ মন্ত্রিসভায় বক্তব্য রাখার জন্য।
নৌবাহিনী আজ, লম্বায় ৩০ থেকে ১০০ ফিট লম্বা
সকল প্রমোদতরির মালিকদেরকে অনুরোধ করে নির্দেশনা দিয়েছে।
সেগুলো যেন অতিসত্বর নৌবাহিনীর ব্রিগেডিয়ার নিকলসনের কাছে হস্তান্তর করা হয়।
ব্রিগেডিয়ার নিকলসন বরাবর
৩০তম পদাতিক বাহিনী, ক্যালে।
আপনাদের দেওয়া প্রতিটি মুহূর্ত
ডানকার্কে থাকা আমাদের সৈন্যদের অপরিসীম সাহায্য করেছে।
আপনাদের এই অভাবনীয় আত্মত্যাগের জন্য আমার সর্বোচ্চ প্রশংসার রইলো।
কিন্তু আপনাদের উদ্ধারকাজের
প্রক্রিয়াটা সম্পন্ন হচ্ছে না।
আমি আবারো বলছি, সম্পন্ন হচ্ছে না।
স্বাক্ষর।
নাও ধরো, চোখ মোছো।
আমি কি যাবো?
না, যাবে না।
ব্যাপার কী?
কেউ আমাদের কিছু বলে না।
সবকিছুই গোপনীয়।
শুধু দুঃসংবাদ কানে আসে, যেটা না জানার থেকেও বেশি কষ্টের।
কী জানতে চাও?
কতজন মানুষ বাঁচবে?
আসো আমার সাথে।
আমি ম্যাপ রুমে যাবার অনুমতি পাইনি।
- এখন পেলে। - মাননীয় প্রধানমন্ত্রী।
সবাই বসো।
তো.....
জার্মান আর্মি প্রত্যেকটা ফ্রেঞ্চ বন্দর নিয়ন্ত্রণ করে, শুধু ডানকার্ক আর পশ্চিমের ক্যালে বাদে,
যেখানে ব্রিগেডিয়ার নিকলসনের তত্ত্বাবধানে থাকা সেনাদল
জার্মানদের ঠেকিয়ে রেখেছে যেন তারা ডানকার্কের দিকে এগোতে না পারে।
দুই জায়গাতেই আমাদের সেনারা ঘেরাও হয়ে আছে।
তবে, ডানকার্ক থেকে জাহাজের ধ্বংসাবশেষ সরাতে এখনও চেষ্টা চলছে।
যাতে নৌকাগুলো দিয়ে সেনাদেরকে সৈকত থেকে সরিয়ে আনতে পারি।
কিন্তু শত্রুপক্ষের যুদ্ধবিমান আমাদেরকে ক্রমাগত আক্রমণ করে যাচ্ছে।
ডানকার্কে আমাদের একমাত্র আশা আকাশ যেন মেঘে ঢাকা পড়ে,
যাতে আক্রমণগুলো মাঠে মারা যায়, কিন্তু আকাশ পরিষ্কার।
আর এও শুনলাম,
দশ ভাগ মানুষকে সরিয়ে আনাটাও একটা অলৌকিক ব্যাপার হবে।
মিস লেইটন, সাহস রাখো।
সাহস।
জেনারেল।
যদি ওদের বাঁচানো না যায়?
তাবে ওদের হাতে আর কতটুকু সময় আছে?
সম্ভবত এক বা...
দুই দিন।
ক্যালের ৩০ তম পদাতিক বাহিনী থেকে খবর এসেছে। তারা শেষ ভরসা হিসেবে শহরের প্রধান দুর্গে আশ্রয় নিয়েছে।
"নিজের প্রাণ বাঁচাও" এই নির্দেশ দেয়া হয়েছে।
- ধন্যবাদ, ধন্যবাদ। - ব্রিগেডিয়ার নিকলসন।
- স্যার, টেলিগ্রাম এসেছে। - ধন্যবাদ।
ভালো কাজ দেখিয়েছ তোমরা।
ভালো দেখিয়েছ, সবাই। ভালো দেখিয়েছ।
বেশ।
ওর অনেক বেশি রক্তক্ষরণ হচ্ছে।
এখানে আরেকজনকে রক্ত দেয়া লাগবে।
সবাই ঠিকঠাক আছো তো?
কিন্তু আপনাদের উদ্ধারকাজের
প্রক্রিয়াটা সম্পন্ন হচ্ছে না।
আমি আবারো বলছি, সম্পন্ন হচ্ছে না।
ক্যালের পতন হয়েছে। বন্দী ও হতাহতের সংখ্যা অজানা- জেনারেল গর্ট।
শুতে যাও।
তোমার ঘুমের দরকার।
চলে যাও ক্লেমি।
চলে যাবার সুযোগ বহু আগেই চলে গেছে।
অপারেটর বলছি। আপনার কলটি কার কাছে পৌঁছাব?
- রামজিকে দিন। - এক মুহূর্ত সময় দিন।
- বার্টি? - স্যার?
সাড়া কেমন পাচ্ছেন?
এ কাজে সময় লাগবে। এত তাড়াতাড়ি ঠিক বোঝা যাচ্ছে না।
এখন পর্যন্ত কতগুলো নৌকা হয়েছে?
উইনস্টন, এ কাজে সময় লাগবে।
বার্টি, বেসামরিক নৌকার অনুরোধটা, অনুরোধ ছিল না।
আমার আদেশ ছিল সেটা!
- মিস লেইটন। - স্যার।
আমার,
কথা বলা দরকার,
কথা বলতে চাই...
কার সাথে?
বেলা ৩টায়।
বেলা ২টায়, স্যার?
হ্যাঁ। হ্যাঁ।
ব্রিজেসকে বলো যেন সে...
হায়, ঈশ্বর
৩টার সময় প্রতিরক্ষা অধিদপ্তরকে তলব করে।
ধন্যবাদ!
স্যার।
স্যার, ফ্রান্সের লর্ড গোর্টের কাছে থেকে ফোন এসেছে।
বেলজিয়াম হেরে গেছে।
তারা মধ্যরাতে আত্মসমর্পণ করবে।
ফ্রান্সও সে পথই অনুসরণ করবে।
আমরা গোপন তথ্য পেয়েছি জার্মানি এদেশের বিপক্ষে
খুব সম্ভবত বিশাল এক ঝাঁক দ্রুতগামী মোটরবোট দিয়ে আক্রমণ চালাবে,
যেগুলো ঘণ্টায় ২০০ কিমি চলে, আর শতাধিক মানুষ বহনে সক্ষম।
তারা সেগুলো দিয়ে ব্যাপকভাবে সমুদ্রবাহী আক্রমণ চালাবে।
এভাবে, শত্রুপক্ষের একটা বড় অংশ উপকূলের বিভিন্ন পয়েন্টে অবতরণ করবে।
আর একই সাথে আকাশপথে আক্রমণ চালিয়ে যাবে।
নৌ কিংবা বিমানপথে, কোনোভাবেই আমরা এরকম আক্রমণ ঠেকাতে পারবো বলে মনে হয় না।
কথাটা আরেকবার বলবে?
দ্বীপ বরাবর আসন্ন যেকোনো আক্রমণের জন্য প্রস্তুত থাকতে হবে।
আমার পরামর্শ হলো দেশবাসীকে আশু বিপদের কথা জানিয়ে সতর্ক করে দেয়া উচিত।
আর ব্রিটেনের নিরাপত্তায় নিয়োজিত সব কর্মকর্তা কর্মচারীকে এ মুহূর্তেই জড়ো করতে হবে।
আলো দাও।
ধন্যবাদ, জেনারেল।
সকল প্রস্তুতি সম্পন্ন করুন।
জরুরি ব্যাপার হচ্ছে, আমি লন্ডনের ইতালীয় দূতাবাস থেকে খবর পেয়েছি।
ইতালি প্রস্তুত ব্রিটেন ও এর মিত্রপক্ষ আর জার্মানির মধ্যে মধ্যস্থতা করে সমাধান করতে।
হয়তোবা যখন,
আমাদের কাছে থেকে এমনটা প্রস্তাব পাবে,
তখন...
হ্যাঁ, তখনই...
তখনই জার্মানি এদেশ আক্রমণের
- একটা ব্যর্থ প্রচেষ্টা চালাবে। - ব্যর্থ?
তাহলে আপনি আমার হাতে এছাড়া আর কোনো উপায় রাখছেন না...
উইনস্টন। উইনস্টন!
আমাদের অবস্থা যে কতটা শোচনীয়,
সেই নির্মম সত্য একদম আমলেই নিচ্ছেন না।
আমাদের পুরো সৈন্যদল স্রেফ উড়ে যাবে ওদের সামনে।
চুক্তি করতেই হবে।
অ্যান্থনি।
তাহলে দেখা যাচ্ছে আমাদের...
চুক্তি করার বিষয়টা অন্তত বিবেচনায় রাখতেই হচ্ছে,
এছাড়া উপায় নেই।
যদি হিটলারের শান্তিচুক্তিগুলো মধ্য ইউরোপের আধিপত্য আর
নির্দিষ্ট কিছু জার্মান কলোনি ফিরিয়ে দেয়া নিয়ে হয়,
আর সে যদি আমাদের স্বাধীনতা বজায় রাখতে দেয়।
তাহলে আমি খুশি মনে
আমাদের বর্তমান মতবিরোধ থেকে বের হয়ে আসব।
কিন্তু ও এমন প্রস্তাব দেবে,
যে যেন আকাশ-কুসুম কল্পনা।
কিন্তু জার্মানদের শর্তগুলো আমার জানা থাকলে,
সেগুলো বিবেচনা করার জন্য প্রস্তুত থাকতে পারবো।
ধন্যবাদ, মাননীয় প্রধানমন্ত্রী।
আমাদের এক্ষুনি একটা স্মারকলিপি তৈরি করতে হবে।
আজকাল, একটা বিষয় নিয়ে বেশ দোটানায় আছি,
এটা কি.....
আমার দায়িত্বের মধ্যে.....
আমার দায়িত্ব....
আমার দায়িত্বের মধ্যে পড়ে কি না......
বিবেচনা করে.....
বিবেচনা করে দেখা,
বিবেচনা করে দেখা...
বা এটা কি.....
আজ রাত কি এ পর্যন্তই, স্যার?
এটা কি আমার দায়িত্বের মধ্যে পড়ে......
আলোচনায় বসা.......
সন্ধি স্থাপনের আলোচনা করা,
ওই....
সামান্য একটা সৈনিকের সাথে....
ওই নাবালকের সাথে।
দুর্বুদ্ধিময় দানবের সাথে।
একটা কসাইয়ের সাথে।
একটা অসভ্যের সাথে।
নিষ্ঠুর অসভ্য।
ওই বর্বরোচিত
নষ্টের হোতার সাথে
সব নষ্টের গোড়া!
কী যেন বলছিলাম?
তো?
আপনার কথা বুঝতে পারিনি, স্যার।
আপনি.......
আমি...?
বিড়বিড় করছিলেন।
"বিড়বিড়।"
উপযুক্ত শব্দটা
মাথায় আসছে না।
আসবে স্যার।
শব্দ নিয়ে খেলতে আপনার মতো কেউ পারে না।
ওহ!
তোমার প্রেমিক?
আমার ভাই।
এখন কোথায়?
ডানকার্ক থেকে ফেরার কথা ছিল।
কিন্তু বেচারা ফিরতে পারেনি।
কী?
তোমাকে দেখছি।
যা বলেছেন পড়ে শোনাবো?
হ্যাঁ, পড়ো।
"একটা বিষয় নিয়ে বেশ দোটানায় আছি, এটা কি আমার দায়িত্বের মধ্যে পড়ে কি না
সন্ধি স্থাপনের আলোচনায় করা, ওই..."
ওই...?
দাঁড়িয়ে ভাবছিলাম,
যদি এখানে আর না থাকা হয়,
যদি আমি মারা যাই,
কিংবা এই প্রাসাদের নিশান মিটে যায়।
কানাডা।
সিদ্ধান্ত আপনাকেই নিতে হবে, স্যার।
নির্বাসনে থেকেও শাসন জারি রাখতে পারবেন।
সেটাই আমার নিয়তি?
একটা কথা কি জানো?
এই মুহূর্তে কেন যেন রাগ হচ্ছে।
খুব রাগ হচ্ছে।
ডার্লিং।
উইনস্টন, ডার্লিং।
একজন এসেছে, দেখা করতে।
অতিথি এসেছেন।
ডার্লিং, সারা দুনিয়ার সব ভার তোমার কাঁধে।
না, আমি জানি, আমি জানি।
তবে নিজের সাথে নিজের লড়াই
তোমাকে সত্যিকারের উপযুক্ত করেছে, এই মুহূর্তের জন্য।
অসম্পূর্ণতার জন্যই তুমি শক্তিমান।
সন্দেহ আছে বলেই না তুমি বিচক্ষণ।
তো, ওনাকে ভেতরে ডাকবো?
কে?
রাজা।
কোন রাজা?
আমাদের রাজা?
বেশ, তিনি যদি না হন, দারুণ ছদ্মবেশ নিয়েছেন কেউ।
মি. চার্চিল।
অসময়ে আসাটাকে ক্ষমার চোখে দেখবেন আশা করি, তবে
আপনার স্ত্রী বলল আজ রাতই নাকি জুতসই সময়।
আমরা কি বসবো?
ওহ, হ্যাঁ।
প্লিজ।
ড্রিংক আনাবো?
না।
একজন দেখা করতে এসেছিল।
কে?
ভাইকাউন্ট হ্যালিফ্যাক্স
মনে হচ্ছে, শান্তি চুক্তির পক্ষে জনসমর্থন নাটকীয়ভাবে বৃদ্ধি পাচ্ছে।
প্রতিরক্ষা অধিদপ্তর মুসোলিনির কাছে চিঠির খসড়া বানাচ্ছে,
যেন তিনি হের হিটলারের কাছে আমাদের হয়ে মোসাহেবি করে।
হ্যালিফ্যাক্স থিকই বলেছে তাহলে।
আমি আপনার মতামত জানতে চাচ্ছি।
প্রথমে আপনার মতামত জানাটা আমার জন্য কাজে আসবে।
আমি আপনাকে নিজ থেকে জানাতে চাই।
যে জাতি... লড়তে গিয়ে পিছিয়ে পড়ে, তারা আবার ঘুরে দাঁড়ায় কিন্তু যারা হাল ছেড়ে দেয়, তারা নিঃশেষ হয়ে যায়।
বেলজিয়াম?
- পরাস্ত। - নরওয়ে?
হল্যান্ড।
ফ্রান্স যেকোনো মুহূর্তে।
সংসদে কী অবস্থা?
ভীত। আতংকিত।
আর আপনি?
আপনি ভয় পাচ্ছেন না?
পাচ্ছি, ভয়ানক।
প্রতিরক্ষা অধিদপ্তরে, যুদ্ধ করার প্রতি, একদমই সমর্থন নেই।
সন্ধায়বেলা, সে কথাই হাউজকে জানাতে হবে।
আপনার প্রতি আমার সমর্থন আছে।
জাঁহাপনা?
আমি আপনাকে সমর্থন করছি।
স্বীকার করছি, আমার
শুরুতে আপনার প্রতি একটু সন্দেহ ছিল, তবে
দেশের অনেকে আপনার নিয়োগে যতটা না ভয় পেয়েছে
তার চেয়ে বেশি পেয়েছে অ্যাডলফ হিটলার নামের লোকটি।
ওই নিষ্ঠুর হৃদয়ে যে কাঁপন ধরাতে পারে,
সে আমাদের সম্পূর্ণ আস্থারই হকদার। আমরা কাঁধে কাঁধ মিলিয়ে কাজ করব।
যেকোনো পরিস্থিতিতে আপনি আমাকে সাথে পাবেন।
অসভ্যটাকে ধরাশায়ী করুন।
আমি সংসদে যাচ্ছি।
কিন্তু নিজ দলের সমর্থন ছাড়া, আমাকে শান্তি আলোচনা করতেই বাধ্য হতে হবে।
একদিন আপনি আমাকে কিছু উপদেশ দিয়েছিলেন। আজ হয়তো, আমি আপনাকে দিতে পারি।
মানুষের কাছে যান। তাদেরকে মত প্রকাশের সুযোগ দিন,
ধীরে সুস্থে, নির্ভয়ে, তারা নিজেরাই বলবে।
তবে তাদের বলবেন নির্ভেজাল সত্যটা কী।
যদি নিশ্চিত বহিরাক্রমণ আসে,
যদি আমাদের সৈন্যদল ফ্রান্সে পরাস্ত হয়, তারা যেন অবশ্যই প্রস্তুত থাকে।
কিছু ক্ষেত্রে, আমি খুব কম সংখ্যক মানুষের সাথে মন খুলে কথা বলি।
আমরা এখন পরস্পরের পাশে আছি।
আমাকে আর ভয় পান না?
পাই একটু। তবে তা সামলে নিতে পারবো।
আমরা মোটামুটি প্রস্তুত।
"মোটামুটি" কী বার্টি?
সংখ্যায় বলো।
সব মিলিয়ে ৮৬০টি নৌযান।
ইতিহাসের সবচেয়ে বড় বেসামরিক নৌ বহর।
অপারেশন ডায়নামো আপনার আদেশের অপেক্ষায়।
অ্যাডমিরাল,
চালু করো ডায়নামো।
ঈশ্বর তোমাদের সহায় হোক।
প্রধানমন্ত্রী নিখোঁজ হয়ে গেছেন।
তুমি এই জিনিসটা বোঝো?
জি, স্যার।
ওয়েস্টমিনস্টার কীভাবে যাবো?
ওয়েস্টমিনস্টার।
ডিস্ট্রিক্ট লাইন, পূর্ব দিকে, একটা বিরতি।
বেশ, তত কঠিন মনে হচ্ছে না।
না, স্যার।
ধন্যবাদ।
ধন্যবাদ, স্যার।
স্মারকলিপির শিরোনাম: "ইতালির প্রতি সম্ভাব্য প্রস্তাব সমূহ"
প্রস্তাবিত বক্তব্য নিম্নরূপ-
"মাননীয় মুসোলিনি আমাদের সহযোগিতা করবেন
সমগ্র ইউরোপের নিরাপত্তার স্বার্থে,
যা মিত্রদেশগুলোর সুরক্ষা ও মৌলিক অধিকার এবং স্বাধীনতা নিশ্চিত করবে
আর ইউরোপের স্থায়ী শান্তি প্রতিষ্ঠার ব্যাপারে,
আমরা ততক্ষণাৎ আলোচনায় বসবো....
একটা আশানুরূপ সমাধানের জন্য,
যেসব ইস্যুতে মাননীয় মুসোলিনির
একান্ত আগ্রহ আছে।
আমরা জানি ভূমধ্যসাগর সংক্রান্ত কিছু ইস্যুতে, তিনিও সমাধান আশা করেন,
আর তিনি যদি গোপনীয়ভাবে সেসব জানাতে আগ্রহ প্রকাশ করেন,
ফ্রান্স ও ব্রিটেন অতি সত্বর উনার
সম্মানে সর্বোচ্চ পদক্ষেপ নেবে।"
তো, এটাই পাতাল রেলপথ।
ধন্যবাদ।
কারো কাছে দেশলাই হবে?
ধন্যবাদ।
সবাই কী দেখছেন চেয়ে চেয়ে?
আগে কখনো প্রধানমন্ত্রীকে
পাতাল রেলে যাতায়াত করতে দেখেননি?
আপনার নাম কী?
অলিভার উইলসন, স্যার।
আপনি কী করেন, মি. উইলসন?
- রাজমিস্ত্রি, স্যার। - আহ, রাজমিস্ত্রি।
আমাদের শীঘ্রই রাজমিস্ত্রিদের অনেক দরকার পড়বে।
কাজ বেড়ে যাবে অনেক
অগ্রগতির জন্য।
কত দিন?
৫ মাস, স্যার।
দেখতে আপনার মতো।
ম্যাডাম, সব শিশু দেখতে আমার মতো।
যাক, নাম কী আপনার?
মিসেস. জেসি সাটন।
আহ, মিসেস সাটন।
পুলকিত হলাম।
অ্যাবাগেইল।
অ্যাবাগেইল ওয়াকার।
- মার্কাস পিটার্স। - মার্কাস পিটার্স।
-অ্যাগন্যাস ডিলন। - অ্যাগন্যাস।
- মরিস বেকার। - মি. বেকার।
- অ্যালিস সিম্পসন। - অ্যালিস সিম্পসন।
মিস মার্গারেট জেরম।
ওহ, আর একজন জেরম।
আমার মায়ের নামও জেরম ছিল।
হয়তো আমাদের কোনো আত্মীয়তা আছে।
প্লিজ, প্লিজ, বসুন।
বসুন, সবাই।
ধন্যবাদ, মি. বেকার।
তো, সবাই কেমন আছেন, কেমন যাচ্ছে সবার দিনকাল?
মেজাজ ভালো আছে?
- জি। - জি?
এই তো ভালো।
ভালোই আমাদের কাম্য।
আপনাদের একটা কথা জিজ্ঞেস করি,
যেটা আমার বুকে পাথর হয়ে চেপে আছে।
হয়তো, আপনারা সদুত্তর দিতে পারবেন।
আপনারা, ব্রিটিশ জনগণ।
আপনাদের মন কেমন?
আত্মবিশ্বাসী?
- হুম। - যদি আত্মবিশ্বাস থাকে, তো কতখানি?
- অনেক। - কেউ কেউ বলে এ জাতি হতাশ।
না। তবে হতাশাই হতে পারে,
- লড়াই করার প্রেরণা - অতি সত্য।
হ্যাঁ। তো আপনাদের জিজ্ঞেস করি,
যদি খারাপ কিছু ঘটে
আর শত্রুরা আপনাদের সম্মুখে......
ওই রাজপথে দেখা দেয়, কী করবেন?
- লড়বো। - স্বৈরাচারীদের সাথে লড়বো।
যা হাতে পাবো, তা নিয়েই লড়বো।
- দরকারে ঝাড়ু হাতে লড়বো। - প্রতিটি রাস্তায়।
পিকাডেলি হাতছাড়া হতে দেবো না
পিকাডেলি হাতছাড়া হতে দেবো না, নিশ্চয়ই।
আর যদি এমন হয়,
যদি আমরা, বিনয়ের সাথে মি. হিটলারের কাছে
সম্মানজনক বিবেচনার জন্য
তার সাথে এই মুহূর্তে শান্তি আলোচনায় বসি, তবে?
সেটাকে কীভাবে নেবেন?
কক্ষনো না! কক্ষনো না! কক্ষনো না!
কখনো না! কখনো না!
কখনো না।
তুমি কি কখনো আশা ছাড়বে না?
না, কক্ষনো না।
“দুলিতেছে তরী, ফুলিতেছে জল"
"ভুলিতেছে মাঝি পথ”
“ছিঁড়িয়াছে পাল, কে ধরিবে হাল"
"আছে কার হিম্মত?”
“কে আছ জোয়ান, হও আগুয়ান, হাঁকিছে ভবিষ্যৎ"
"এ তুফান ভারী, দিতে হবে পাড়ি, নিতে হবে তরী পার।”
"দুর্গম গিরি, কান্তার মরূ, দুস্তর পারাবার লঙ্ঘিতে হবে, রাত্রি নিশিথে, যাত্রীরা হুশিয়ার।”
আপনি কাঁদছেন?
আমি,
হ্যাঁ, আমি,
প্রায়ই কেঁদে বুক ভাসাই।
আপনারা তাতে অভ্যস্ত হয়ে যাবেন।
কোন স্টেশন এটা?
ওয়েস্টমিনস্টার, স্যার।
ওয়েস্টমিনস্টার, আমি এখানে নামবো।
প্রধানমন্ত্রী!
স্যার।
প্রতিরক্ষা অধিদপ্তর। আপনার অপেক্ষায়, স্যার
সাধারণ মন্ত্রিসভার পর।
- কখন? - এখন।
তাদের সাথে কথা বলা হয়নি, নতুন সরকার গঠনের পর থেকে।
- প্রধানমন্ত্রী। - শুভ দিন, জেন্টলম্যান।
প্রধানমন্ত্রী.....
আমি সাধারণ মন্ত্রিসভায় সবার সাথে কথা বলতে যাচ্ছি,
আর সকলের জন্য প্রবেশ উন্মুক্ত করে দিচ্ছি,
আপনাদের কারো আগ্রহ থাকলে যোগ দিতে পারেন।
- চলুন। - চলুন।
এই পড়ন্ত বেলায়,
উপস্থিত সবার উদ্দেশে কিছু কথা বলবো।
আমাদের জাতীয় নিরাপত্তার ব্যাপারে।
এই মূহুর্তে, প্রতিরক্ষা অধিদপ্তর
একটা খসড়া অনুমোদন করেছে
হিটলারের সাথে শান্তি আলোচনার জন্য,
তার অনুগত মোসাহেব, মুসোলিনির মাধ্যমে।
গত কয়েকদিন আমি খুব গভীরভাবে ভেবে দেখলাম,
এটা আমার দায়িত্বের মধ্যে পড়ে কি না
আলোচনার বিষয় বিবেচনা করা.....
ওই লোকের সাথে।
তারপর আমি.....
কথা বলেছি.....
অলিভার উইলসন,
মিসেস জেসি সাটন,
মিসেস অ্যাবিগেইল ওয়াকার,
মার্কাস পিটার্স,
মরিস বেকার,
অ্যালিস সিম্পসন
আর মিস মার্গারেট জেরমের সাথে।
ব্রিটিশ সাম্রাজ্যের কতজন সাহসী, আন্তরিক, সৎ নাগরিকদের সাথে।
আর তাদের জোর দাবি, আমরা যদি এখন সন্ধি প্রস্তাব দেই খুবই অন্যায্য সিদ্ধান্ত হবে।
তার চেয়ে লড়াই করলে, আরো ভালো কিছু অর্জন করতে পারবো।
জার্মানদের ব্যাপারে, মি. বেকার মনে করেন,
তারা হয়তো আমাদের নিরস্ত্র হতে প্রস্তাব দেবে,
আমাদের নৌ ঘাঁটি বা তারচেয়ে বেশি কিছু হস্তান্তরের দাবি জানাবে,
আর আমিও মনে করি তার কথা ঠিক।
জেসি সাটনসহ আরো অনেকে বিশ্বাস করেন,
আমরা তখন একটা.....
গোলাম রাষ্ট্রে পরিণত হবো।
ব্রিটিশ সরকার হিটলারের খেলার পুতুল হিসেবে পরিগণিত হবে।
হয়তো সরকার প্রধান হিসেবে শপথ নেবে মোসলি বা এমন কেউ। - না, না।
তারপর, তাদের আরও একটা প্রশ্ন করেছিলাম, যা এখন আপনাদের জিজ্ঞেস করছি।
সবকিছুর শেষে আমাদের অবস্থান কেমন হবে?
হয়তো কারও কারও লাভ হবে,
মানে, শক্তিশালী রাষ্ট্র ভালো কিছু শর্ত জুড়ে দিতে পারে,
তাদের নিজেদের স্বার্থে দুর্গ স্থাপন করতে পারে,
নাৎসিদের পতাকা বাতাসে দুলবে
বাকিংহাম প্যালেসের ওপর!
উইন্ডসর প্রাসাদের ওপরে!
আর, এই সংসদে সেগুলো ঝুলিয়ে দেবে!
- কক্ষনো না! কক্ষনো না! - না! না!
তাই আমি আপনাদের কাছে এসেছি......
আপনাদের কাছে
এই ক্রান্তিকালে আপনাদের মন কী বলে?
আসলে, আমার নতুন বন্ধুগণ, আমাকে বলে দিয়েছিল আপনারা আমার বিরুদ্ধে একাট্টা হতে পারেন।
আর আমাকে পদচ্যুতও করতে চাইবেন, যদি শান্তিচুক্তি, কিংবা বশ্যতা স্বীকার করি।
তারা কি ভুল বলেছে?
না!
- তারা কি ভুল বলেছে? - না!
তারা কি ভুল বলেছে?
- না! - ধন্যবাদ, ধন্যবাদ।
তো আপনাদের কথা শুনলাম।
মতামত জানলাম।
দেখা যাচ্ছে আপনারাও চান
যদি এই বিশাল দ্বীপের মর্যাদা মুছে যাওয়ার সময় আসে,
তবে এটি তখনই মুছে যাবে
যখন এ দ্বীপের নাগরিকদের শেষ রক্ত বিন্দু মাটিতে গড়িয়ে পড়বে!
- হ্যাঁ! - সাবাশ!
হ্যাঁ।
আর যখন আমি তাদের সিদ্ধান্তের কথা জিজ্ঞাসা করি,
তারা এমন এক শরীরী ভাষায় প্রতিবাদ করে
ওই জনসমাগমের বিবেচনায়, আমাকে অবাক করে।
কোনো সন্দেহের অবকাশ নেই যদি আমরা জাতিকে
সঠিক পথ দেখাতে ইতস্তত করি, আমাদের
নিজেদেরকেই এই অফিস থেকে রাস্তায় ছুঁড়ে ফেলতে হবে।
আমি নিশ্চিত প্রতিটি মন্ত্রীই এখন
তিনি যে দলেরই হোন
নিজেদের উৎসর্গ করার জন্য প্রস্তুত,
আর সাথে তাদের স্ব স্ব পরিবারকেও কোরবানি দিতে প্রস্তুত,
বরং আত্মসমর্পণ করার চেয়ে।
এই এখানে, উপস্থিতগণ অধিকাংশ মানুষের প্রতিনিধিত্ব করেন।
আর আমার কাছে মনে হয়েছে চলমান দিন বা মাসগুলোতে
তারা তাদের অভিব্যক্তি প্রকাশ করতে চেয়েছেন।
কোনো শান্তি আলোচনা নয়।
আর আপনারা প্রত্যেকে যার যার অবস্থান থেকে সর্বোচ্চটুকু করবেন।
ভদ্র মহোদয়গণ, যদি অনুমতি দেন
সংসদের জন্য দেরি হচ্ছে।
আর আমার বক্তব্যেও কিছু লেখার বাকি।
এই যে।
- টাইনি। - স্যার।
- মিস লেইটন। - স্যার।
আমার এখন তোমাকে দরকার।
আমাদের এখন পদত্যাগ করতে হবে, যেন অনাস্থা ভোট জোরদার হয়।
বেশ, প্রথমে নিম্ন পরিষদে চলুন, দলীয় সাংসদদের সাথে কথা বলি।
তারপর প্রধানমন্ত্রীর ওপর অনাস্থা উত্থাপন করবো।
ক্লান্তিই এ নারীর সব সবসময়ের সঙ্গী, কারণ তার আছে, বেশি চাওয়ার ভাবভঙ্গি।
মাননীয় প্রধানমন্ত্রী।
শত্রুর হামলার প্রশ্ন যখন আবারও উঠে এলো,
আমি খেয়াল করে দেখলাম, আমরা এমন সময় কাটাইনি কখনোই
শতাব্দীর পর শতাব্দী, গর্বের সাথে আমরা নিরাপত্তা নিশ্চিত করেছি।
যা জনগণ আমাদের কাছে আশা করে।
কিন্তু আমার পূর্ণ বিশ্বাস যদি সবাই স্ব স্ব দায়িত্ব ঠিকমতো পালন করে,
যদি কোনো কিছুকেই উপেক্ষা না করা হয়, আর সর্বোচ্চ প্রস্তুতি নিশ্চিত করা যায়,
যেটা করা হচ্ছে ইতোমধ্যে,
তবে আমরা আরও একবার নিজেদের প্রমাণ করতে পারবো যে,
আমরা নিজ মাতৃভূমি রক্ষা করতে সক্ষম।
যুদ্ধাবস্থায় টিকে থাকতে সক্ষম, আর স্বৈরাচারের করাল গ্রাস রুখে দিতে সক্ষম।
যদি দরকার পড়ে
যুগ যুগ ধরে, যদি দরকার পড়ে
একাকী।
যেকোনো মূল্যে, আমরা তাই করবো যা আমরা করতে চেষ্টা করছি।
এটাই মহামান্য রাজার আশীর্বাদপুষ্ট সরকারের দৃঢ় সংকল্প,
- প্রতিটি মানুষের কাছে। - ডানে তাকান, প্লিজ।
এটাই সংকল্প
সংসদ আর জনগণের।
সাবাস, সাবাস।
ব্রিটিশ সাম্রাজ্য
আর ফ্রেঞ্চ রিপাবলিক,
কাঁধে কাঁধ মিলিয়ে তাদের স্বকীয়তা ও নিজস্ব স্বার্থে,
আমৃত্যু লড়াই করবে
মাতৃভূমি রক্ষার জন্যে।
সাবাস, সাবাস!
আদর্শ দলনেতার মতো একে অপরকে সহযোগিতা করবে
তাদের সামর্থ্যের শেষ বিন্দু পর্যন্ত।
সাবাস, সাবাস।
যদিও ইউরোপের সুবিশাল অঞ্চল আর অনেক সুপ্রাচীন ও বিখ্যাত জনপদ
গেস্টাপোর মুঠিতে কবলে বা কবলিত হচ্ছে
আর নাৎসিদের ঘৃণ্য আচরণের শিকার হচ্ছে,
আমরা পরাজয় মানবো না, বশ্যতাও স্বীকার করবো না।
আমরা শেষ পর্যন্ত লড়বো!
সাবাস, সাবাস!
ফ্রান্সের ভূমিতে লড়বো।
সাগরে, মহাসাগরে লড়বো।
আমরা নব উদ্দীপনায় লড়বো
প্রতি নিঃশ্বাসে উজ্জীবিত হয়ে লড়বো।
সাবাস, সাবাস!
আমাদের মাতৃভূমি রক্ষা করবো,
যত মূল্যই দিতে হোক না কেন।
সাবাস, সাবাস।
সমুদ্র সৈকতে লড়বো,
আমরা স্থলে লড়বো।
আমরা মাঠে লড়বো,
ঘাটে লড়বো।
আমরা পাহাড় চূড়ায় লড়বো।
কখনই মাথা নত করবো না!
- সাবাস, সাবাস। - সাবাস, সাবাস।
আর যদি.....
যদি....
যা আমি একদমই বিশ্বাস করি না,
এই দ্বীপে বা এর কোনো অঞ্চলে....
কেউ যদি আবদ্ধ আর ক্ষুধার্ত অবস্থায় থাকে,
তবে সমুদ্র পেরিয়ে আমাদের সাম্রাজ্যগুলোতে,
যা যোগ্য ব্রিটিশ বাহিনী দ্বারা সুরক্ষিত,
- তারা সংগ্রামে প্রাণ সঞ্চার করবে। - সাবাস! সাবাস!
যতক্ষণ না, সৃষ্টিকর্তার সুনজর পড়ছে,
আমাদের পশ্চিমা মিত্র (আমেরিকা), তাদের সর্বশক্তি দিয়ে এগিয়ে আসবে,
আর পূর্বসুরীকে শত্রুমুক্ত করতে লড়বে!
সাবাস!
আমরা করবো জয়!
মন বদল করলেন?
যারা মন বদল করতে জানে না
তারা কিছুই বদলায় না।
কী ঘটলো?
তিনি ইংরেজি ভাষার সৌন্দর্য দিয়ে, যুদ্ধের ময়দানে নতুন আগুন জ্বালালেন।
Darkest Hour (2017) বাংলা রূপান্তরেঃ সাবটাইটেল হাট
ডানকার্কে আটকে পড়া ৩ লাখ সৈনিকের অধিকাংশদের উইনস্টন নৌবহরের মাধ্যমে নিরাপদে বাড়ি ফিরিয়ে আনা হয়।
৬ মাস পর নেভিল চেম্বারলিন মারা যান।
উইনস্টন ভাইকাউন্ট হ্যালিফ্যাক্সকে প্রতিরক্ষা অধিদপ্তর থেকে দ্রুত অব্যাহতি দিয়ে ওয়াশিংটন পাঠিয়ে দেন।
পাঁচ বছর পর, ৮ মে তারিখে ব্রিটেন ও এর মিত্রদের বিজয়ী ঘোষণা করা হয়।
পরের বছর সাধারন নির্বাচনে উইনস্টন প্রধানমন্ত্রী নির্বাচিত হন।
"সাফল্য চিরস্থায়ী নয়, ব্যর্থতাও আত্মঘাতী নয়। এগিয়ে চলবার সাহসই মানুষকে পথ দেখায়।" - উইনস্টন চার্চিল।
:::একটি সাবটাইটেল হাট পরিবেশনা:::
Join our group: facebook.com/groups/subtitlehut Like us: facebook.com/subhut007
অনুবাদক: Firebolt Phoenix Tahmeed Shahriar Sadman Moinul Hasan Kudrate Jahan Zinia Atiqul Gony Ripon সম্পাদনা: Atiqul Gony Ripon, Hasibujjaman Hasib, Nayema Tasnim, Tahmeed Shahriar Sadman
সাবটাইটেলটি ভালো লাগলে রেটিং দেবেন। যেকোনো মতামতের জন্য "সাবটাইটেল হাট" গ্রুপে যোগ দিন আমাদের আগামী কাজগুলোর খবর জানতে লাইক দিন-facebook.com/subhut007 দলগতভাবে আমাদের সাথে অনুবাদ করতে আগ্রহী হলে গ্রুপে যোগাযোগ করুন। facebook.com/groups/subtitlehut আন্তরিক ধন্যবাদ